Stogodišnjica smrti uglednog akademika Dragoljuba Pavlovića - Društvo - Dnevni list Danas\nPočetna » Društvo » Stogodišnjica smrti uglednog akademika Dragoljuba Pavlovića\nPrelistavamo predratne listove Vreme i Pravda - 4. avgust 1940. godine\nList ,,Pravda“, 4. avgusta 1940. godine je obeležavao dvadesetogodišnjicu smrti akademika i političara dr Dragoljuba Draže Pavlovića, a list ,,Vreme“ pisao je o prvom napadu italijanskih bombardera na afričku luku Port Sudan.\n0Piše: Ivana Marinković 04. avgusta 2020. 07.30 Izmenjeno: 07.30\nDr Dragoljub Draža Pavlović bio je uticajan akademik i prvi predsednik Privremenog narodnog predstavništva u Jugoslaviji, navodi Pravda.\nOn je, u narodnom pokretu od donošenja ustava 1888. pa sve do ujedinjenja našeg naroda 1914, a kasnije i do svoje smrti 1920. godine, zauzimao vidno mesto na kulturnom i političkom polju.\nRođen je u Knjaževcu 16. juna 1867. godine, gde je završio osnovnu i srednju školu, a nakon toga se upisao na Filozofski fakultet u Beogradu, na filološko-istorijski odsek.\nOd 1889. je predavao istoriju u Zaječaru, gde je ostavljao utisak izvanrednog predavača, koji je svojom ironijom činio predavanja još zanimljivijim, a uz sve to je umeo da oživi prošla vremena.\nTamo je, zajedno sa profesorom Svetozarom Simićem, pokrenuo list ,,Timočanin“ i u njemu je štampao svoje prve pripovetke, kao i veći broj kratkih pisama i književnih zapisa, a 1895. godine je položio doktorat u Beču, izradivši tezu ,,Istorizam i racionalizam“.\nNajviše su ga zanimale pojave iz srpskog života u 18. i 19. veku, vreme austrijske okupacije prvom polovinom 18. veka. Njegovi radovi su uglavnom posvećeni baš tom periodu istorije našeg naroda.\nNjegova reč u Privremenom narodnom predstavništvu je najuspelija sinteza našeg narodnog pitanja i jedan od najlepših sastava proze na našem jeziku.\n,,To priznanje je priznanje i Narodnoj skupštini, čiji se rad može kritikovati, ali naša istorija će priznati njenu patriotsku ulogu u našem nacionalnom ujedinjenju“.\nCelokupan tekst možete pročitati na sajtu Narodne Biblioteke.\nList Vreme preneo je izveštaj DNB-a o napadu na luku Port Sudan, ali i o celokupnom vojnom položaju u Africi.\nNa aerodromu Džehajt je pričinjena velika šteta i uništeno oko 12 aviona, dok je u luci zapaljeno ogromno skladište.\nIz te luke se prostirala železnica preko Južnog Sudana ka Kartumu, a sve je to bilo zauzeto od strane Italijanske vojske.\nStizala su pojačanja sa svih strana, iz Indije i južne Afrike, a to su Italijani osetili pa su razvili sistematsku strategiju.\nPlan je bio da unište sve železnice, drumove, da zauzmu morsku oblast i tako produže napredovanje dublje u Južni Sudan, duž reke Atbara i da tako stignu do prestonice Kartume.\nEnglezi su u južnom Sudanu raspolagali samo sa dve železnice, od kojih je jedna već bila prekinuta, što je dovelo do napredovanja Italijana na dva velika fronta: na severo-zapadnoj granici Etiopije i na južnoj granici u pravcu Kenije.


Tramp i impičment: Demokrate objavile optužbe protiv američkog predsednika | Autonomija\nOdbor za pravosuđe američkog Predstavničkog doma objavio je optužbe protiv Donalda Trampa. Reč je o prvom koraku u pokušaju impičmenta, to jest, smene američkog predsednika.\nPrva tačka odnosi se na zloupotrebu moći, a druga na opstrukciju Kongresa, ističe Džeri Nadler, predsednik Odbora za pravosuđe.\nKako navodi, Tramp je zbog domaćih političkih razloga uskratio vojnu pomoć Ukrajini.\nTramp za to vreme tvrdi da nije uradio „ništa loše“, a proces protiv njega naziva „ludošću“.\nUkoliko Odbor za pravosuđe u narednim danima izglasa i potvrdi optužbe protiv Trampa, one će otići u Predstavnički dom na glasanje. Ukoliko Predstavnički dom učini isto – a kontrolišu ga demokrate – suđenje za impičment će se dogoditi verovatno početkom januara.\nMeđutim, to suđenje će se dogoditi u Senatu gde većinu imaju Trampovi republikanci, pa je mala mogućnost da do smene Trampa i dođe.\nNadler optužuje Trampa za zloupotrebu moći i „sticanje lične koristi, uz ignorisanje nacionalnog interesa“.\nKako kaže, to je učinio tako što je pritiskao ukrajinskog predsednika Volodimira Zelenskog da se Ukrajina umeša u kampanju za izbore 2020. godine u Americi.\nNadler kaže da Tramp „misli da je iznad zakona“ i da je ugrožen integritet predsedničkih izbora.\n„Moramo biti jasni – niko, čak ni predsednik, nije iznad zakona“, ističe on.\nTramp je u junu, navodno, rekao ukrajinskom predsedniku da američka vojna pomoć zavisi od stvari koje Ukrajina može da učini za njega.\nDemokrate kažu da je Tramp ponudio vojnu pomoć u vrednosti od 400 miliona dolara i sastanak u Beloj kući sa Zelenskim u zamenu za dve stvari:\nPrvo je, ističu, tražio od Ukrajinaca da istraže bivšeg predsednika Džoa Bajdena – glavnog kandidata za predsednika iz tabora demokrata – i njegovog sina Hantera. Hanter Bajden je postao deo Ukrajinske energetske kompanije tokom Obaminog mandata.\nDrugi Trampov zahtev je bio da Ukrajina razvije teoriju zavere da su se oni, a ne Rusija, mešali u prethodne američke izbore.\nAmeričke obaveštajne službe tvrde da je Moskva odgovorna za hakovanja mejlova Demokratske partije 2016. godine.\nReč je o prvom od dva koraka procesa tokom kojeg Kongres može da smeni predsednika.\nUkoliko Predstavnički dom izglasa tačke optužnice, Senat mora da održi suđenje. Tamo je potrebna dvotrećinska većina kako predsednik bio osuđen i smenjen.\nTo je malo verovatno, imajući u vidu da Tramp kontroliše Senat.\nSamo su dva predsednika u istoriji Amerike smenjena na taj način – ali ne i osuđena: Bil Klinton i Andrju Džonson.\nRičard Nikson podneo je ostavku pre impičmenta zbog afere „Votergejt“.


Tri osobe iz Brčkog preminule su od posledica virusa korona, dok je u tom gradu registrovano 20 novih slučajeva zaraze, saopšteno je iz Štaba za zaštitu i spasavanje distrikta.\nU poslednja 24 časa urađeno je 128 analiza. Na rezultate testa čeka 56, a pod zdravstvenim nadzorom je 1.040 osoba, prenosi Srpskainfo.\nBroj aktivnih slučajeva zaraze je 552.\nNa dva kovid odeljenja u bolnici smešteno je 20 pacijenata.\nTešku kliničku sliku ima 11 pacijenata, dok je devet pacijenata sa srednje teškom kliničkom slikom.\nBLIZU 300 ZARAŽENIH Od posledica korona virusa u Federaciji BiH umrlo još 13 pacijenata\nDo danas je prvom dozom vakcine protiv kovida 19 u distriktu Brčko vakcinisano 15.670 lica, dok je revakcinisano 14.058 osoba.\nDo sada je testirano 47.021 osoba, od kojih je 7.976 bilo pozitivno, dok su od posledica virusa korona preminula 384 osobe, navedeno je u saopštenju.\nPREMINULO 35 PACIJENATA U BiH 364 novozaraženih virusom korona\nTri pacijenta preminula: Proteklog dana u Sarajevu 78 novozaraženih koronom


Već počele gužve kod Čačka – policija reguliše saobraćaj - Sputnjik Srbija\n17:27 03.05.2021 Preuzmite kraći link\nNa auto-putu „Miloš Veliki “trenutno nema većih gužvi i dužih zadržavanja u Preljini, međutim pojačan intenzitet sadržaja primetan je na obilaznom putu oko Čačka, gde se povremeno formira kolona vozila.\n„Želeći da izbegnemo velike gužve krenuli smo danas, do sada nije bilo većih zadržavanja sem kod Čačka, ali saobraćaj se odvija usporeno duž celog magistralnog puta od Užica dalje ka Beogradu“, kaže Slavko Radulović iz Novog Sada koji nekoliko prazničnih dana, kako kaže, proveo na Tari.\nU JP „Putevi Srbije“ apeluju na sve vozače da krenu na vreme kako bi se izbegle najveće gužve. Tim apelima pridružio se i ministar saobraćaja Tomislav Momirović i istakao da će izgradnjom obilaznica oko Gornjeg Milanovca, Požege i Užica gužve na auto-putu postati prošlost, prenosi B92.\n„Svedoci smo ogromnih gužvi od pre nekoliko dana, ali postavlja se pitanje kakvo bi stanje bilo da auto-put ne postoji, sve bi stalo. Izgradnjom ključnih obilaznica saobraćajne gužve će biti maksimalno smanjene“, naglasio je Momirović.\nKako izgleda nova deonica obilaznice oko Beograda: Auto-putem i od Orlovače do Ostružnice /video/\npolicija, saobraćaj, praznici, gužve, auto-put


Željski: Znamo šta je srpski potpukovnik predao obaveštajcu Klebanu - Infobrif\nObjavljeno 23.11.2019. u 10:47 poslednja izmena 23.11.2019. u 10:49\nNačelnik Uprave za analitiku Bezbednosno informativne agencije (BIA) Relja Željski izjavio je danas da je Vojno bezbednosna agencija utvrdila šta je ruskom oficiru Georgiju Klebanu predao srpski potpukovnik, koji se vide na nedavno objavljenom snimku.\nŽeljski nije govorio o čemu je reč jer je „predmet živ“, navodeći da je potpukovnik dostupan našim organima.\nOn je za TV Prva rekao da je ustanovljeno više kontakata tog ruskog obaveštajca ali ovu primpredaju naša služba nije snimila jer je bila prisutna kontrapratnja, odnosno lica koja je ruski obaveštajac angažovao da obezbede događaj i utvrde da li su srpske službe prisutne.\n„To su ljudi koje je on angažovao, ne moraju nužno da budu Rusi“, rekao je Željski, navodeći da su u svakom slučaju angažovani sa preciznim zadacima.\nNa pitanje ko je načinio i emitivao snimak koji se pojavio u javnosti, on je rekao da naše službe „dosta znaju o tome“. „Taj mozaik se sve bolje i jasnije vidi ali na tu temu iz operativnih razloga ne mogu da govorim“, rekao je Željski.\nOdgovarajući na pitanje da li je moguće da je Klebana neka druga, a ne ruska, služba angažovala i da je dvostuki agent, on je naveo da „obaveštajni kontakti i njihovo odvijanje dopire do onih granica do kojih dopire granica maštovitosti nekog obaveštajca i službe koja kontroliše i usmerava taj kontakt“.\n„U istoriji obaveštajnog rada zabeleženi su slučajevi ne samo dvojnih već i trojnih i četvorostrukih agenata“, rekao je Željski, navodeći da su takvi slučajevi zabeleženi i u okruženju naše zemlje.\nOn je ponovi da je predmet živ i naveo da se sa utvrđivanjem kontakta našeg državljanina i ruskog obaveštajca „priča“ ne završava, „u tom nekom profesionalnom smislu“.\nGovoreći o radu srpske službe Željski je rekao da BIA sprema da predsedniku države Aleksandru Vučiću prenese neke veoma važne informacije, koje nisu vezane za ovaj slućaj, već neki drugi, koji je za bezbednost Srbije „mnogo značajniji“, ne otkrivajući detalje.\nVeliki požar u Zemun polju, 11 vatrogasnih ekipa izašlo na teren\nMeđu otetim članovima posade broda i jedan Srbin


Ponuda kuća u Petrovaradinu (267)\nObjavljeno 29/Nov/2020, NekretnineBre\nPetrovaradin je u poslednje vreme postao izuzetno interesantan na tržištu nekretnina, a agencije iz Novog Sada su ovaj momenat spremno dočekale, jer postoji odlična ponudu kuća u ovom gradu.\nU prošlom vremenu Petrovaradin nije bio interesantan potencijalnim kupcima, jer je veliki broj njih odlazak preko Dunava u ovaj grad smatrao odlaskom u neku sasvim drugu dimenziju. Situacija na tržištu nekretnina se promenila, tako da su skoro sve slobodne lokacije za gradnju u Novom Sadu iscrpljene.\nPetrovaradin je u poslednje vreme doživeo pravu ekspanziju gradnje novih objekata!\nZbog manjka slobodnih lokacija za izgradnju stambenih zgrada u Novom Sadu, Petrovaradin se pokazao kao izuzetno interesantna lokacija na tržištu nekretnina. Petrovaradin je trenutno velika teritorija i pruža sjajne mogućnosti za izgradnju novih objekata namenjenih stanovanju. Ovaj momenat su prepoznali urbanisti, ali i brojni investitori pa ovih dana duž glavne ulice u Petrovaradinu možete videti brojne lokacije na kojima se grade nove zgrade.\nOsnovna razlika života jedne porodice u kući za razliku života u stanu u Petrovaradinu je određeni vid slobode i privatnosti. Jasno je i to da je život u kući znatno skuplji nego život u stanu, jer da bi se podigao nivo kvalitetnog stanovanja u kući, puno toga se mora privesti nameni. Stanari u stambenim zgradama sve probleme u vezi kvarova i drugih nedostataka, rešavaju putem skupštine stanara. To znači da stanari zajednički učestvuju u finansiranju nastalih troškova recimo popravke krova ili ulaznih vrata, dok vlasnik kuće sve kvarove i nedostatke u svojoj kući finansijski sam mora rešiti.\nOni delovi Petrovaradina koji urbanističkim planom nisu predviđeni za kolektivno stanovanje, izuzetno su interesantni za one porodice koje žele živeti u kući. Kuće koje su u ponudi na prodaju uglavnom poseduju od 100 do 500 kvadratnih metara, a placevi koji tim kućama pripadaju poseduju od 500 do 800 kvadratnih metara\nPetrovaradin se pokazao kao izuzetno interesantna lokacija za izgradnju stambenih objekata!\nInvestitori kupuju stare ili ruševne kuće duž glavne ulice u Petrovaradinu i na tim lokacijama grade nove zgrade. Zanimljivo je kako prodajne cene starih i ruševnih kuća ponekada mogu biti znatno veće od prodajnih cena novijih kuća. To je jednostavno objašnjivo, jer investitor ne kupuje kuću zbog njenog izgleda, već zbog kvalitetne i isplative lokacije.\nČetvoročlanoj porodici najviše odgovaraju kuće u bloku vila, koje poseduju između 200 i 250 kvadrata, a pripadajući placevi imaju veličinu od 600 do 700 kvadrata. Vile u ovom bloku su građene 1980-tih godina, sve do 1987. godine.\nTreba napomenuti da ovih dana kuću u Petrovaradinu ne možete kupiti ispod 100.000 Eura, a za one kvalitetnije pa i luksuznije, kupac treba izdvojiti i 350.000 Eura. Zanimljivo je kako se prodajne cene kuća u Petrovaradinu formiraju pre svega prema interesu vlasnika, a najčešće se traži informacija za koliko je prodata neka kuća slične kvadrature i kvaliteta. Na ovaj način se nekako i formirala formula, kako formirati cenu za kuću koja se prodaje.\nProdajne cene starih i ruševnih kuća u Petrovaradinu ponekad mogu biti veće od cena novijih pa i znatno kvalitetnijih kuća!\nNajpovoljnije kuće u Petrovaradinu, uglavnom se nude u naselju Sadovi. Ovaj deo Petrovaradina nije posebno popularan jer je pre svega izmešten od glavne saobraćajnice, smatra se močvarnim zbog blizine Dunava, a i pored ovog naselja prolaze vozovi na pruzi Novi Sad-Beograd.\nPetrovaradin poseduje još slobodnih lokacija, a jedna od njih je ona na Trandžamentu. Kasarna na Trandžamentu smatra se ogromnim potencijalom za izgradnju ozbiljnog stambenog naselja. Još jedna takva lokacija smeštena je iza bloka vila u pravcu Mišeluka, jedino bi ovu lokaciju trebalo urbanizovati i obezbediti kompletnu infrastrukturu.\nPitali smo licencirane agente iz Novog Sada, kako vidi budućnost stanovanja i trgovine nekretninama u Petrovaradinu. Odgovor je kratak: „Vreme radi za Petrovaradin“!!!\nponuda kućapetrovaradinprodaja kuća petrovaradin


Nišville u epizodi: Decentralizacija kulture - Megafon\nBig bend muzika u pravom smislu te reči – BIG BAND RTS otvara NAISSUS JAZZ FEST Otvorena prijava za polaznike četvrte KreNI konferencije\nNišville u epizodi: Decentralizacija kulture\nNov 2, 2018 U rubrici: kultURA!\nU nedelju, 2. decembra od 20h u akciji decentralizacije kulture „Nišville u Beogradu“, održaće se pet koncerata i dve izložbe u velikoj dvorani i foajeu Sava Centra u Beogradu.\nNišville Big Band sa dirigentom Dr. Dragoslavom B. Petrovićem\nEyot, najbolji srpski jazz sastav u međunarodnim okvirima\nLegendarna grupa GIPSY KINGS sa osnivačem Pakom Balardom, ovogodišnjim dobitnikom Nišville Grand Prix festivala „Šaban Bajramović“ za fuziju džeza sa drugim muzičkim pravcima.\nNišville Youth Orchestra, koji je nastao kao deo evropskog RYCO projekta Sarajevo – Niš – Tirana\nJayus Jazz, sekstet koji će otvoriti naredno, jubilarno 25. izdanje Nišville jazz festivala.\nPored koncerata, posetioci će u foajeu Sava centra videti i izložbu slikarskih radova učesnika umetničke kolonizacije niške tvrđave „Art to go jazzy“, kao i ilustracije strip autora ovogodišnje „Striporame“, među kojima i rad Viktora Bogdanoviča, crtača Supermena i Betmena.\nUlaznice u prodaji na blagajni Sava Centra i na svim prodajnim mestima u mreži CS Eventim po cenama od 1.800, 2.300, 2.800 i 3.800 dinara od srede, 31. oktobra 2018.


Priboj dobija auto kamp sa savremenim priključcima - Užicka Republika Press\nNa Potpećkom jezeru kod Priboja biće izgrađen auto-kamp s pratećim sadržajima. Ugovor o gradnji kojim je za taj projekat odobreno 11 miliona dinara potpisao je predsednik opštine Lazar Rvović u Ministarstvu trgovine, turizma i telekomunikacije.\nKako se navodi na sajtu opštine Priboj, projektom su predviđeni radovi na izgradnji turističkog kompleksa, koji podrazumevaju izgradnju auto kampa sa savremenim priključcima, izgradnju kafe-restorana, kao i dva apartmana. Takođe, planirana je i izgradnja pristupne saobraćajnice.\nNaime, prethodno je na Potpećkom jezeru u dve faze građeno Ribarsko naselje, čija je izgradnja takođe finansirana novcem Ministarstva trgovine.\nNa sajtu opštine se navodi da će se dobijanjem takvog turističkog kompleksa, Priboj na mapi svrstati u red turističkih destinacija koje nude i nesvakidašnje sadržaje, a koji su prvenstveno primamljivi ljubiteljima prirode i kamperima iz inostranstva.


Brutalno pretučena sarajevska manekenka Jasmina Gutošić - mojusk.ba\nBosanskohercegovačka manekenka i fotomodel Jasmina Gutošić iz Sarajeva, koju su mediji dovodili u vezu sa brojnim poznatim bh. uspješnim muškarcima, nedavno je završila u sarajevskom Kliničkom centru, nakon što ju je brutalno pretukao Sarajlija Damir Kurtagić (36), saznaje Faktor.\nIz MUP-a Kantona Sarajevo tada su, uz navođenje inicijala oštećene i osumnjičenog, saopćili da su Kurtagića, zbog nanošenja teških tjelesnih povreda, te ugrožavanja sigurnosti, uhapsili pripadnici Treće policijske uprave. On je nakon toga zadržan u policiji, a djevojka je pomoć potražila u sarajevskom Kliničkom centru.\nInače, Jasmina Gutošić je u žižu javnosti dospjela 2013. godine, kada je kao gotovo anonimna djevojka na crvenom tepihu Sarajevo film festivala svojim izgledom zasjenila mnoge poznate zvijezde, a o njoj je tada pričao cijeli region.


Tokom nereda u Kazahstanu osmero ubijeno, više od 300 ranjenih\nOpšte nezadovoljstvo oko pitanja kao što su korupcija, nezaposlenost i niske plate\nMinistarstvo unutrašnjih poslova Kazahstana saopćilo je da je osam policajaca i pripadnika Nacionalne garde ubijeno, a 317 ljudi je ranjeno tokom nereda.\nPredsjednik Kazahstana Qasym Zhomart Toqaev proglasio je ranije vanredno stanje u zemlji i oduzeo je svom prethodniku lidersku ulogu nakon što se hiljade antivladinih demonstranata sukobilo sa policijom i upali u vladine zgrade u talasu nemira izazvanog zbog povećanja cijene goriva, prenosi Radio Slobodna Evropa.\nLjuti demonstranti, od kojih su neki bili naoružani gumenim pendrecima, palicama i štitovima, zapalili su 5. januara predsjedničku rezidenciju i kancelariju gradonačelnika u najvećem gradu u zemlji, Almatiju, gdje su demonstranti također preuzeli kontrolu nad aerodromom, što je dovelo do privremene obustava svih letova.\nDemonstrani su se također sukobili i sa policijom koja je koristila suzavac, šok bombe i gumene metke kako bi pokušali da rastjeraju gomilu.\nŠirom zemlje došlo je do nestanka interneta, javili su monitori komunikacija, a novinari Radija Slobodna Evropa rekli su da su se internet i telefonske usluge značajno pogoršale.\nRanije 5. januara Toqaev je otpustio vladu te proglasio vanredno stanje u pokušaju da uguši proteste, koji su izbili u zapadnom regionu Mangistaua prije tri dana zbog naglog povećanja cijena tečnog naftnog gasa (LPG), popularnog gorivo koje se koristi u vozilima u zemlji bogatoj naftom, zajedno sa opštim nezadovoljstvom oko pitanja kao što su korupcija, nezaposlenost i niske plate.\n“Kao predsjednik, dužan sam da štitim sigurnost i mir naših građana, da brinem za integritet Kazahstana”, rekao je on u obraćanju uživo na televiziji.\nU nastojanju da se distancira od prošlosti, Toqaev je također smijenio svog prethodnika, 81-godišnjeg Nursultana Nazarbajeva sa mjesta šefa Vijeća sigurnosti zemlje.\nNazarbajev je zadržao autoritet kroz tu funkciju otkako se 2019. povukao s mjesta predsjednika nakon tri decenije na vlasti. On je bio posljednji šef Komunističke partije iz sovjetske ere koji je još uvijek vladao bivšom sovjetskom državom.\nPojedini demonstranti krive njega za mnoge probleme u zemlji, a demonstranti u gradu Taldyqorghan, glavnom gradu pokrajine Almaty, srušili su statuu bivšeg lidera.\nNasilje je prijavljeno i 5. januara u gradu Aqtobe na sjeveru zemlje, gdje je policija ispalila suzavac na demonstrante koji su pokušali silom da uđu u zgradu regionalne vlade.\nProtesti su nastavljeni i u drugim gradovima i mjestima, uključujući Aqtau, Zhanaozen i Oral, gdje je navodno privedeno na desetine ljudi.\nPrema izvještajima navodno je došlo do limitiranog pristupa internetu kako bi se ograničila mogućnost mobilizacije demonstranata, a grupa za praćenje weba NetBlocks je izvijestila o “zamračenju” širom zemlje.\nAplikacije Telegram, Signal i WhatsApp su navodno nedostupne u Kazahstanu, dok je djelovalo da su blokirane i web stranice Kazahstanske službe RSE/RL i nezavisnih medija koji su izvještavali o protestima.\nPrema podacima Ministarstva unutrašnjih poslova, više od 200 ljudi privedeno je tokom prethodne noći nemira u Almatiju i drugdje, ali posmatrači kažu da je taj broj podcijenjen. Ministarstvo je takođe saopštilo da je najmanje 95 policajaca povrijeđeno u sukobima.\nU uredbi objavljenoj na predsjedničkoj web stranici ujutro 5. januara navodi se da je Toqaev prihvatio ostavku kabineta na čelu s premijerom Asqarom Maminom, u skladu sa ustavom.\nPrvi potpredsjednik Vlade Alikhan Smailov imenovan je za privremenog premijera, a sadašnji članovi vlade će nastaviti svoju dužnost do formiranja novog kabineta, navodi se u naredbi.\nPrije ostavke, vlada je objavila da u Mangistauu vraća gornju granicu cijene od 50 tenge (0,11 dolara) po litru, ili manje od polovine tržišne cijene.\nDemonstranti u Aqtauu i Zhanaozenu tvrdili su da smjena nekih zvaničnika neće donijeti trajne rezultate i pozvali su na raspuštanje parlamenta, u kojem nisu zastupljene prave opozicione političke snage, i između ostalog, na nova ograničenja predsjedničkih ovlaštenja.\nBlizu 6.000 uhapšenih u akciji vlasti u Kazahstanu\nU Kazahstanu pritvoren bivši čelnik Komiteta za nacionalnu sigurnost, optužen za izdaju


NEKA SE TAKO I NASTAVI\nNEKA SE TAKO I NASTAVI\nIzvor: Tanjug,Lokalne novine | Obrenovac, 23.05.2018.\nSve manje medicinskih sestara odlazi u Nemačku\nMedicinski tehničari ostaju u Srbiji.\nU poslednjih nekoliko godina više stotina medicinskih sestara i tehničara otišli su na rad u Nemačku i čini se, sudeći po oglasima kojima se oni traže taj trend ne prestaje. Međutim, u Nacionalnoj službi za zapošljavanje kažu da je u prvom kvartalu ove godine primetan manji broj zainteresovanih koji su se prijavili na njihov konkurs za posao u ovoj zemlji.\nNacionalna služba za zapošljavanje, kroz saradnju sa dve nemačke organizacije, posreduje u sklapanju ugovora o radu naših radnika sa nemačkim poslodavcima, a pravna savetnica te institucije Ivana Kastratović kaže za Tanjug da je prioritet NSZ da se ne ugrozi stanje u našem zdravstvenom sistemu.\nPodsetila je da je 2016. godine, 360 medicinskih sestri i tehničara samostalno pronašlo poslodavca u Nemačkoj, a 126 njih zaposleno je u okviru projekta "Triple Win" NSZ, da se lane te brojke nisu značajno menjale, dok je u prva četiri meseca ove godine 36 radnika dobilo posao preko ovog projekta, a samostalno njih 47.\nPredsednica Udruženja medicinskih sestara-tehničara i babica Dijana Otašević kaže da i dalje postoji niz problema zbog kojih medicinsko osoblje odlazi u Nemačku da radi, ali posebno naglašava loše regulisanu profesiju sestrinstva.\nJedan od razloga, tvrdi Otašević, jesu i losi ekonomski i socijalni uslovi za sestre i tehničare.\n"Plate medicinskih sestara su veoma niske, kako je i predsednik Srbije rekao, a one rade najteže poslove u sistemu zdravstvene zaštite", dodala je predsednica udruženja.\nMeđutim, ona smatra da će povećanje plata zaposlenima u zdravstvu, a pre svega sestrama, koje je Vučić najavio pre nekoliko dana, doprineti, ali ne u potpunosti, odlasku zaposlenih u zdravstvu na rad u Nemačku, i druge zemlje.\n" Postoje i dublji problemi kao što je neregulisan status sestara u sistemu zdravstvene zaštite, kao i nepostojanje sestre kao predstavnika profesije u Ministarstvu zdravlja", objasnila je Otašević za Tanjug.\nU suprotnom, predsednica udruženja sestara, upozorava da bi se mogao nastaviti trend odlaska medicinskog osoblja u inostranstvo, a domaće zdravstvo ostati bez medicinskih sestara.\nKako kaže, sve je to važno jer, prema podacima Svetske zdravstvene organizacije, sestre ostvaruju više od 69 odsto svih zdravstvenih usluga.\nProblemima sestara i medicinskog osoblja bavi se i Komora medicinskih sestara i tehničara Srbije, a direktorka komore Radmila Ugrica u probleme je uvrstila i dugo čekanje na radno mesto i dug vremenski period rada na određeno vreme.\nUkoliko Srbija "želi da zadrži" medicinsko osoblje, potrebno je, smatra ona, dobra organizacija i kadriranje zdravstvenih ustanova sa obrazovnim insitucijama i Ministarstvom prosvete.\nPored toga, navela je potrebu povećanja nadoknade za smenski rad, dežurstva i pripravnost.


Pune tribine na obe trke u Austriji - Moto Berza\nObe MotoGP trke koje će se voziti u Austriji biće otvorene za gledaoce, a kako se navodi u saopštenju biće dostupan pun kapacitet staze.\nTako ćemo po prvi put od 2019. godine moći da gledamo jednu trku na kojoj broj gledalaca neće biti ograničen.\nGran pri Štajerske je u kalendaru zamenio Finsku i biće vožena sedmicu pre trke za veliku nagradu Austrije.\n"Dorna sa zadovoljstvom može da potvrdi da će trke na Red Bul Ringu biti otvorene za navijače. Ograničenja u broju prisutnih gledalaca na sportskim događajima u Austriji su ukinuta, tako da očekujemo da će tribine staze u Špilbergu biti dupke pune", stoji u saopštenju Dorne.\n"Padok će nastaviti da funkcionište kao zaseban ’balon’ tokom obe trke."\nMeđutim, određenih ograničenja ima, jer će trci moći da prisustvuju samo vakcinisani, oni sa negativnim testom ili osobe koje su preležale kovid-19.\nNa prethodnoj rundi šampionata u Kataloniji smo imali dostupan kapacitet od 20%, a već ranije je saopšteno da ćemo i na Asenu imati određen broj gledalaca.\nOd izbijanja pandemije prošle godine, većina trka je vožena iza zatvorenih vrata.\nOstaje da se vidi koje runde će slediti primer Red Bul Ringa i s kojim kapacitetom, ali bez obzira se radi pozitivnom znaku za sve MotoGP fanove.


Begić otkrio ko ga je ucjenjivao - mojKontakt portal - Radio Televizija Kontakt\n– Ivan Begić, bivši odbornik u Skupštini grada Banjaluka, rekao je danas novinarima na pres-konferenciji da ga je Njegoš Tomić iz Vlasenice ucjenjivao za tri miliona KM, a po nalogu Gorana Kosa, vlasnika Media marketa.\n“Taj broj sam ja otkrio preko ljudi iz obavještajnih agencija Bosne i Hercegovine, Srbije i Hrvatske i pripadao je Njegošu Tomić iz Vlasenice. Tomić je mene ucjenjivao za tri miliona KM, a po nalogu Gorana Kosa, vlasnika Media marketa. Podnio sam krivičnu prijavu Tužilaštvu i protiv Kosa zbog ucjene, a koji mi je tražio milion KM da ne bi napadao mene i ljude iz moje stranke, što sam odbio”, rekao je Begić.\nOn je rekao da je Tužilaštvo dostavilo dopis u kojem su naveli da broj sa kojeg mu je prijećeno nije aktivan, iako su i policija i MUP tvrdili da je broj postojao.\n“Ove ucjene je organizovao Kos”, rekao je Begić\nBegić je dodao da je riječ o dvije različite kriminalne grupe formirane s ciljem političke diskreditacije “nas nekoliko iz opozicije”.\n“Prvu grupu čini Kos, koji je na čelu grupe, a egzekutor prijetnji je Njegoš Tomić, produžena ruka je Stefan Blagić iz Udruženja Restart Srpske, koje se bavi nabavkom i prodajom kokaina, i nekoliko ljudi koji su u PDP-u koji su bliski Blagiću”, rekao je Begić.\nBegić je poručio da je sve dokaze dostavio Tužilaštvu koje ništa nije uradilo od septembra.\nBegić se ispred zgrade Narodne skupštine RS susreo sa ministrom pravde Antonom Kasipovićem koji mu je rekao da očekuje njegov dopis.\n“Proslijediću Vaš dopis na određene adrese i provjerićemo sve što ste pitali”, poručio mu je Kasipović.\nNakon Begićeve pres-konferencije pokušali smo da stupimo u kontakt sa Media marketom, ali zasad nismo uspjeli razgovarati sa direktorom.\n“Milorad Dodik 2018. godine obećao je DNS-u mjesto premijera, a Milan Radović je ušao u DNS nadajući se da će dobiti to mjesto. Kada nije dobio mjesto premijera, Radović je prešao u SDS nadajući se da će poslije ovih izbora dobiti mjesto premijera”, rekao je Begić.\nBegić tvrdi da im je smetao “jedan čovjek koji zna vjerovatno svu krimogenu aktivnost Milana Radovića”.\n“Smetala im je kandidatura Draška Stanivukovića koji ne bi dozvolio da jedan takav kriminalac poput Radovića bude premijer, pa je Radović svim dozvoljenim i nedozvoljenim sredstvima nastojao da diskredituje aktuelnog gradonačelnika Banjaluke i kandidaturu ustupi Jeleni Trivić koja mu je obećala da će biti premijer u slučaju da oni pobijede na ovim izborima”, izjavio je Begić.


Napisano 20 septembar 2012 .\nPreko 81 000 potpisa podrške građana izbornoj listi koalicije „Evropska Crna Gora – Milo Đukanović“ Državnoj izbornoj komisiji danas su predali predsjednici DPS, SDP i LP Milo Đukanović, Ranko Krivokapić i Andrija Popović.\nPredsjednik DPS Milo Đukanović je kazao da broj potpisa govori o snazi podrške koju ima koalicija. „Ne mislimo da su listu potpisali svi koji podržavaju našu koaliciju, mislimo da smo na otprilike 50 odsto onih koji će podržati našu listu na izborima. Ubijeđen sam u našu pobjedu na izborima, i u to da će naša koalicija i dalje predstavljati okosnicu vlasti u narednom periodu“, kazao je Đukanović.\nOn je naveo da se koalicija neće boriti samo za vlast, već, kako je kazao, za povjerenje da nastave da rade važne poslove od interesa za državu i sve građane.\n„Nakon što smo u prethodnom periodu uradili neke važne poslove, i suočili sa teškim uslovima krize, čini mi se da su sledeće četiri godine posebno izazovne za učvršćivanje stabilnosti, daljeg širenja spektra sloboda, jačanje sigurnosti institucija, obezbjeđivanje uslova za veći priliv stranih investicija i otvaranjem novih radnih mjesta“, dodao je on.\nĐukanović je kazao da će prioritet koalicije, ukoliko osvoji vlast, u narednom mandatu biti učlanjenje Crne Gore u NATO savez i ostvarivanje važnih zadataka neophodnih za članstvo u Evropskoj uniji.\nOn je ocijenio da je Koalicija Evropska Crna Gora u stanju da odgovori tom teškom izazovu, navodeći da su u tom savezu ubijeđeni da su kroz višenedjeljnu proceduru predlaganja kandidata došli do najbolje selekcije.\n„Imamo kadrovski potencijal, program i više nego očiglednu podršku birača o čemu svjedoči broj potpisa. Imamo sve neophodne elemente da budemo realni optimisti i da se uz uspješnu kampanju možemo nadati veoma povoljnom rezultatu 14. oktobra“, naveo je Đukanović.


Efekat pandemije: Rast uticaja televizije i društvenih mreža u odnosu na štampu\nKonzumiranje televizije i društvenih medija kao pouzdanih izvora informacija tokom pandemije virusa korona zabeležilo je porast, pokazuju podaci istraživanja novinske agencije Rojters.\nIako su istraživanja Rojtersa tokom poslednjih godina pokazali da onlajn mediji prestižu televiziju kao glavni izvor informisanja, dok je moć štampanih medija i društvenih mreža bila u padu, pandemija virusa korona značajno je promenila ovu sliku, mada samo privremeno.\nRojters je istu anketu radio u šest zemalja i u januaru i u aprilu 2020, a razlika koja je nastala u međuvremenu jeste ta da su se ljudi više oslanjali na vesti na televiziji i na društvene mreže.\nAko za primer uzmemo Nemačku, trend opadanja moći televizijskih vesti koji je zabeležen od 2013. godine (sa 82 odsto na 70) delimično je preokrenut usled zdravstvene krize (porast na 72 odsto).\nU svih šest zemalja, konuzumiranje televizijskih vesti poraslo je u proseku za šest procentnih poena, ali treba naglasiti da su porast zabeležile i društvene mreže (za pet odsto), pošto su ljudi na taj način nalazili vesti i dalje ih delili.\nS druge strane, štampanim medijima ovaj period najmanje je išao naruku usled poteškoća u distribuciji štampanih primeraka tokom izolacije – u Španiji je zabeležen pad od šest procentnih poena.\nU Velikoj Britaniji, na primer, obraćanje britanskog premijera Borisa Džonsona u kojem poziva građane da ostanu u svojim domovima bila je jedna od najgledanijih emisija u istoriji britanske televizije – gledanost od čak 27 miliona ljudi, ne uključujući internet prenose.\nPorast konzumiranja televizije i društvenih mreža zabeležen je u svim starosnim grupama.\nZa razliku od Velike Britanije, u zemljama sa manje pouzdanim medijima, navodi se u izveštaju Rojtersa, iskustvo konzumiranja televizije bilo je drugačije. U Sjedinjenim Američkim Državama ovaj skok tokom pandemije bio je manji, iako je sličan trend zabeležen kod korisnika mlađih od 35 godina.\nKomercijalni mediji zabeležili su porast korišćenja njihovih onlajn platformi, a zdravstvena kriza podstakla ih je na razne inovacije u vizuelnim ilustracijama podataka. Veb stranice i aplikacije pružale su korisnicima i praktične vodiče i savete za ponašanje tokom pandemije.\nSve u svemu, aprilsko istraživanje Rojtersa pokazalo je da su onlajn mediji uradili dobar posao u izveštavanju ljudi tokom krize, pružanju pomoći da se ona razume i davanju praktičnih saveta šta svaki pojedinac može da uradi kako bi pomogao sebi da kriza na njega što manje utiče.\nIako su neki mediji ranije bili optuživani zbog senzacionalističkog načina izveštavanja, ovog puta samo trećina ispitanika smatra da su mediji preuveličavali razmere krize.\nGrađani se o pandemiji najčešće informisali putem televizije i društvenih mreža\nIrak suspendovao rad Rojtersa zbog navoda o broju zaraženih korona virusom\nTviter sarađuje sa Rojtersom i AP u borbi protiv dezinformacija\nDruštvene mreže Koronavirus Rojters Televizija\n← Ombudsman sa predstavnicima SE i novinarskih udruženja o evidenciji napada na novinare\nŽeljko Mitrović – govornik bez aplauza →


Češki teniseri puni samopouzdanja : Nadlanu.com\nČeški teniseri puni samopouzdanja\nObjavljeno 8. apr 2012. / 00:00:00\nPRAG, 8. aprila 2012. (Beta) - Češki teniseri puni su samopouzdanja poslednjeg dana takmičenja u četvrtfinalu Dejvis kupa izmedju reprezentacija Srbije i Češke u O2 Areni u Pragu i veruju da će srpskim teniserima vratiti poraz od pre dve godine u Beogradu.\n"Mi vodimo, imamo prednost (2:1), oni su pod daleko većim pritiskom. Na terenu se osećam dobro, nisam izgubio nijedan set, nadam se da ću u nedelju uneti sve ono pozitivno", kazao je pred meč sa Jankom Tipsarevićem prvi igrač domaćih Tomaš Berdih.\n"Ne plašim se da je preopterećen. Dva puta je trenirao ovde u hali sasvim opušteno", kazao je kapiten češkog tima Jaroslav Navratil.\nOn je ipak upozorio da je Tipsarević sjajan teniser i da je samouveren.\nAko Tisparević pobedi Berdiha, odlučujući će biti meč izmedju Viktora Troickog i Radeka Štepaneka.\n"Sigurno ću biti spreman, učiniću sve da se oporavim i prikupim što više snage. Nadam se da će Tom uspeti, ali spreman sam da izadjem na megdan u bilo kakvom stanju", kazao je češkim medijima Štepanek.\nZa češki radio Štepanek je povodom afere oko vulgarnog (ne)rukovanja s Tisparevićem u prvom meču u petak ponovio da nije istina to što srpski teniser tvrdi da ga je vulgarno uvredio.


Niko iz Zvezde neće doći na sastanak u FSS – Nadlanu.com\nNiko iz Zvezde neće doći na sastanak u FSS\nObjavljeno 28. juna 2011. / 14:02:10\nBEOGRAD, 28. juna 2011. (Beta) – Predsednik fudbalskog kluba Crvena zvezda Vladan Lukić saopštio je da ni on, ni njegovi saradnici neće u četvrtak prisustvovati sastanku Izvršnog odbora Fudbalskog saveza Srbije na kome će se raspravljati o inicijativi Zvezde da se održe vanredni izbori u savezu.\nLukić je naveo da je klub ovakvu odluku doneo jer, kako se navodi u saopštenju, FSS do sada nijednom nije pozvao predstavnike Zvezde na sednice bilo kog organa koji su donosili važne odluku o domaćem fudbalu.\nPredsednik saveza Tomislav Karadžić u ponedlejak je pisanim putem pozvao predstavnike Zvezde na sednicu IO u Staroj Pazovi u četvrtak.\nPrema statutu FSS, za raspisivanje vanrednih izbora potrebno je da takvu inicijativu podrži trećina članove skupštine te organizacije.\nKako odabrati naočare za sunce?\nDe Gea pregovora sa Junajtedom\nSPREMNA ZA AVANTURE: Nataša Pavlović pozirala bez trunke…\nVRELO DO BOLA: Kija i “Ministarke” objavile spot…\nNE MOŽE JEDNOSTAVNIJE: Šest saveta uz koje ćete biti…\nVAŽNI TOKOM CELOG ŽIVOTA: Stručnjaci izneli novu studiju o…


PODRŠKA „PERSU MARKETA” – Zrenjanin\nPODRŠKA „PERSU MARKETA”\n08/04/2020 List Zrenjanin\nSredstva za medicinsku opremu\nPersu marketi, zajedno sa svim ostalim članicama Domaćeg trgovačkog lanca (DTL), donirali su 2. aprila iznos od 8,5 miliona dinara, koji je uplaćen na namenski račun Vlade Republike Srbije, za kupovinu neophodne medicinske opreme za borbu protiv virusa Kovid-19.\n– Kao jedni od osnivača DTL-a, trgovačkog klastera koji posluje na teritoriji cele Srbije u gotovo 700 objekata, „Persu marketi” uložili su 1,2 miliona dinara u ovu zajedničku donaciju, a sve u cilju da se kao društvo što pre izborimo sa novonastalom situacijom. Smatramo da je novac sada najpotrebniji u zdravstvu i radimo sve što možemo da pomognemo opstanku zajednice, upravo kroz pomoć zdravstvenim ustanovama. Pored toga, preduzeli smo i sve mere zaštite naših zaposlenih, kao i kupaca, kako bi sprečili širenje virusa – poručuju iz „Persu marketa”.\nOd početka vanrednog stanja, u svim „Persu marketima” uvedene su dodatne mere zaštite, kasiri su izolovani zaštitnom zavesom, trgovci su opremljeni vizirima, maskama i rukavicama, a dezinfekcija kontaktnih površina vrši se na svaka dva sata.\nDONACIJA „PERSU MARKETA” I DOMAĆEG TRGOVAČKOG LANCA: Sredstva za medicinsku opremu\n← Muzika nije otkazana\nIZMENJENO RADNO VREME PRODAVNICA →


Najnovije procene Međunarodnog monetarnog fonda (MMF) govore da bi hrvatska privreda u ovoj godini mogla da zabeleži pad od devet odsto, piše Index.hr, i to bi bio najveći pad među evropskim zemljama u razvoju. Na istoj listi, ova međunarodna finansijska institucija stavila je Srbiju na najbolju poziciju.\nPosmatrajući devet zemalja u okruženju, Srbija će prema procenama MMF, ove godine zabeležiti najmanji pad privredne aktivnosti od minus tri odsto. Najbolja drugoplasirana, uz privredni pad od minus 3,1 procenat, biće Mađarska, slede Severna Makedonija i Bugarska...\nNajveći privredni pad od minus 9 odsto zabeležiće Hrvatska i Crna Gora, procenjuje MMF (vidi tabelu).\nMMF istovremeno procenjuje da će Srbija već naredne godine zabeležiti imponzantan rast od 7,5 odsto i biti lider u okruženju. Hrvatska bi istovrememo, procenjuje ova međunarodna finansijska organizacija, rasla 4,9 procenata, Mađarska 4,2, Crna Gora 6,5 odsto, Severna Makedonija sedam procenata...\nPosmatrajući razvijene evropske zemlje i stanje njihovih privreda u ovoj godini, Srbija će ponovo biti u prednosti.\nMMF procenjuje, naime, da bi među evropskim zemljama tokom 2020. godine najlošije mogle da prođu Italija i Španija, koje su i najviše pogođene pandemijom korona virusa, a kojima se prognozira pad od 9,1 odnosno 8 procenata.\nFrancuski BDP bi mogao da padne 7,2 odsto, a nemački 7 procenata, dok bi ukupna evrozona doživela pad od 7,5 odsto. Istovremeno, SAD će doživeti pad BDP-a od 5,9 odsto.\nZa 2021. najbrži oporavak MMF predviđa Nemačkoj, koja bi mogla da zabeleži rast BDP-a od 5,2 odsto, a slede Italija, Francuska i Španija sa približno istim rastom od 4,8 odsto, 4,5 i 4,3 procenata.\nJapanu se za 2020. godinu predviđa pad od 5,2 odsto, Kanadi 6,2 i Velikoj Britaniji 6,5 procenata. Ove zemlje mogle bi u 2021. da zabeleže rast privrede od 3 (Japan), 4,2 odsto (Kanada) i 4 procenata (Velika Britanija).\nRusija ove godine može da očekuje pad BDP-a od 5,5 odsto, uz oporavak sledeće godine i rast od 3,5 procenata.


Srpska pomogla zbrinjavanje 125 porodica u Distriktu - Glas Srpske\nSrpska pomogla zbrinjavanje 125 porodica u Distriktu\nAgencije 26.02.2020 18:54\nBRČKO - Ministar rada i boračko-invalidske zaštite Republike Srpske Duško Milunović rekao je danas u Brčkom da veterani u tom gradu imaju ista prava kao i u Republici Srpskoj i napomenuo da je Vlada Srpske po programima stambenog zbrinjavanja u distrikt do sada uložila 2.373.306 KM i zbrinula 125 porodica iz boračkih kategorija.\nMilunović je rekao da je njih 60 zbrinuto stambeno, a 65 nepovratnim novčanim sredstvima.\n"Trenutno je za stambeno zbrinjavanje prijavljeno 28 porodica, od kojih se 11 kandidovalo da bude stambeno zbrinuto, a ostali da dobiju nepovratna novčana sredstva", istakao je Milunović.\nMilunović je napomenuo da je mali broj žena žrtava ratne torture u Brčkom ostvarilo svoja prava, a u udruženju ih ima 153, te dodao da će zajedno sa vlastima Distrikta raditi na usklađivanju propisa u oblasti boračko-invalidske zaštite.\n"U Brčkom je inspektor naložio da se u prvostepenom postupku u oblasti boračko-invalidske zaštite postupa po Zakonu o upravnom postupku distrikta, dok se u drugostepenom postupku postupa po Zakonu o opštem upravnom postupku Republike Srpske", pojasnio je Milunović.\nOn je poručio da će ministri iz Vlade Republike Srpske svojim posjetama Kancelariji Vlade u Brčkom doprinijeti tome da građani imaju mogućnost da iznesu svoje probleme i da se ide u pravcu njihovog rješavanja.\nInstitutu za javno zdravstvo Srpske 70.000 KM za nabavku respiratora\n08. 04. 2020 13:17


Primopredaja studija “M” | TV KANAL 9 NOVI SAD\nNaslovna EMISIJE Primopredaja studija “M”\nPrimopredaja studija “M”\nVIDEO K9: U Novom sadu je danas obavljena predaja objekta Radio Novog Sada i Studija „M“ u nadležnost Pokrajinske vlade.\nObjekat u kojem su smešteni Radio Novog Sada i Studio „M“, koji je bio u vlasništvu Radio-televizije Vojvodine, predat je u nadležnost Pokrajinske vlade, gde navode da će, nakon rekonstrukcije, Studio M i u budućnosti nastaviti da funkcioniše kao i do sada, nudeći koncertne i kulturne sadržaje.\nPlanirano je da u prostorijama Radio Novog Sada, kako je naveo, bude smeštena kulturna baština 20. veka, arhiva filma, stripa, književnosti koja će biti digitalizovana i na jednom mestu predstavljena u modernoj formi.\nZgrada Radio Novog Sada nastala je kao Dom novosadske zanatske mladeži i sagrađena je pre Tanurdzićeve palate i zgrade Banovine, podsetio je direktor RTV-a, koji se osvrnuo na istoriju jednog od najznačajnijih objekata u gradu.\nStudio „M“, arhitektonsko delo Pavla Žilnika, zaštitni je znak Radio Novog Sada, izgrađen šezdesetih godina prošlog veka i jedini je prostor u gradu koji u sebi spaja koncertnu dvoranu i studio za snimanje i prenose.\nPrethodni tekstNa Sajmu vakcinacija medicinara\nSledeći tekstPijačni barometar, 05.02.2021.


Pripadnik "Levijatana" šenlučio po Voždovcu - NOVA portal\nPripadnik “Levijatana” šenlučio po Voždovcu\nHronika Autor:Blic 03. Dec. 202010:261 Komentar\nMiloš Andrejević (28), pripadnik organizacije "Levijatan", koji je preksinoć napravio haos u Kumodraškoj ulici na Voždovcu kada se potukao sa drugim vozačem, pa pucao u vazduh, iza sebe ima debeo kriminalni dosije.\nAndrejević je još jedan od priGodinu dana kasnije, Andrejević je ponovo uhapšen zbog razbojništva, teške krađe i neovlašćenog korišćenja tuđeg oružja. Krivična dela nastavio je da ređa i narednih godina, pa u svom dosijeu ima i izazivanje opšte opasnosti, falsifikovanje isprava, nedozvoljena proizvodnja, držanje, nošenje i promet oružja i eksplozivnih materija.padnika “Levijatana” koji iza sebe ima dosije pun krivičnih dela, a za oružje, iz kog je pucao nasred ulice, nema dozvolu.\nMiloš Andrejević prvi put je dospeo na radar beogradske policije još 2009. godine, kada je kao maloletnik, sa još dva saučesnika, uhapšen zbog sumnje da je počinio 11 razbojništava. Oni su tada uhapšeni zbog sumnje da su maskirani fatomkama, uz pretnju replikom pištolja, pljačkali prodavnice na teritoriji Čukarice, Savskog venca i Zvezdare.\nProšle godine je u Užicu uhapšen naoružan zbog izazivanja opšte opasnosti i za to mu preti zatvorska kazna od dve do 10 godina robije.\nOvaj opasni pripadnik organizacije “Levijatan” preksinoć se, nakon sukoba u saobraću, nasred ulice potukao sa drugim vozačem, a potom je izvadio pištolj i ispalio nekoliko hitaca u vazduh. Nakon toga oba vozača su brzo pobegla sa lica mesta, a preplašeni očevici pozvali su policiju. Policija je ubrzo u Železniku locirala Andrejevićev “porše”, a potom ga uhapsila.\nOrganizacija “Levijatan”, koju predvodi Pavle Bihali i čiji se članovi predstavljaju kao zaštitnici životinja, u javnosti je poznatija kao grupa opasnih muškaraca koji vole da “uzimaju pravdu u svoje ruke”. Pripadnici “Levijatana” poznati su po tome što svojim metama prvo prete, što preko društvenih mreža, što uživo, ali i po napadima na one koji se usude da o njima kažu nešto loše.\nKarijera “Levijatana” počela je još 2015. godine, kada su oformili pokret koji je navodno trebalo da se bavi spasavanjem ugroženih životinja. Predstavili su se kao žestoki momci koji se na dosta radikalan način obračunava sa svakim ko loše postupa prema nemoćnim životinjama. Oformili su Fejsbuk grupu i zbog svoje agresivne retorike privukli veliki broj korisnika društvenih mreža.\nPoslednji takav slučaj dogodio se u oktobru ove godine kada su pripadnici grupe napravili podmuklu sačekušu za Beograđanina B.M. i to jer je na Fejsbuku za vođu ove organizacije, Pavla Bihalija, napisao da je “dudl*č”. Kako je nakon svega za “Blic” ispričao napadnuti mladić, nepoznata osoba ga je pozvala na mobilni telefon i zakazala mu za naredni dan susret zbog eletričarskog posla, kojim se ovaj mladić inače bavi. Kada se pojavio na ugovorenom mestu, mladić ga je odveo do ćoška zgrade, gde ga je čekalo desetak muškaraca obučenih u crno i sa maskama na licu, i napalo ga.\nKako je ispričao B. M. mladići su ga šamarali i gurali i terali ga da ga snime kako se javno izvinjava Bihaliju i kako priznaje da je “on dudl*č”. Mladić na to nije pristajao, već je u jednom trenutku uspeo da im umakne, dok su mu dobacivali da će ga “odrobijati”.\nNekoliko nedelja nakon incidenta objavljen je i snimak ovog napada na B.M. Ovo je samo poslednji u nizu incidentana i nasilnih ispada pripadnika organizacije “Levijatan”.


<img align=left border=1 width=60 hspace=8 src="http://www.voanews.com/mediastore/William_Nash_interview.jpg">Vilijam Neš: Misija na Kosovu može samo da vrši zadatke i funkcije koje joj daje Savet bezbednosti i rezolucija 12-44 - 2005-02-16\nPitanje rešenja statusa Kosova je odgovornost Saveta Bezbednosti UN, istièe general-potpukovnik Vilijam Neš, direktor Centra za preventivnu akciju u Odboru za spoljnopolitièke odnose i nekadašnji vojni komandant u BiH kao i civilni administrator UN za Kosovsku Mitrovicu.\nNeš je uèestvovao u panel raspravi o izgradnji mira u post-konfliktnim društvima, održanoj u Centru «Vudro Vilson», posle koje je u kraæem razgovoru za naš program izneo svoju ocenu sadašnje situacije u pokrajini. Na panelu u Centru «Vudro Vilson», Vilijam Neš preneo je svoja iskustva sa civilne misije na Kosovu, i zakljuèak da je za uspeh svake mirovne misije potrebna dobra komunikacija sa ljudima na terenu i jasna raspodela odgovornosti. Jedan od problema UNMIK-a bio je i taj što je Njujork u odredjenom trenutku obavljao posao Prištine, a Priština posao Mitrovice, rekao je Neš.\nNeš: Važno je da shvatimo da neefikasnost unutar same medjunarodne zajednice ponekad èini komplikovane lokalne situacije kojima se bavimo - još težim. Zato sada razmišljamo kako da medjunarodna zajednica bude efikasnija i sposobnija u vojnom i civilnom smislu.\nNa pitanje kako gleda na kritike na raèun efikasnosti administracije UN na Kosovu, i mišljenja da bi EU i SAD trebalo više da se angažuju u rešavanju buduæeg statusa, Neš odgovara da je pre svega potrebno sagledati mandat UNMIK-a.\nNeš: Èesto se administracija UN na Kosovu okrivljuje za nedostatak politièke odluke na Kosovu. Medjutim, misija na Kosovu može samo da vrši zadatke i funkcije koje joj daje Savet bezbednosti i rezolucija 12-44. Možemo govoriti o tome da li je UNMIK efikasan ili ne u ispunjavanju tog mandata, i tu postoje neke opravdane kritike, ali veliko pitanje konaènog statusa nije stvar UNMIK-a nego Saveta bezbednosti.\nVilijam Neš istièe da je u sluèaju Kosova, kao i svakog podruèja koje se oporavlja od rata, neophodno da se vide konkretni rezultati na terenu. On smatra da u dijalogu o buduæem statusu treba da uèestvuje što više zainteresovanih strana.\nNeš: Pre svega, to je veoma komplikovana situacija i previše je vremena izgubljeno na vatrene deklaracije, umesto rada na kljuènim stvarima koje bi poboljšale život stanovnika, obezbedile osnovne usluge, obezbedile snabdevanje strujom, slobodu kretanja i slièno, kao i poštovanje ljudskog dostojanstva svih stanovnika Kosova i Srbije. Razgovori o buduæem statusu treba da obuhvate gradjane Kosova, lidere obe strane, kosovske susede, Evropsku uniju i njene regionalne organizacije, jer buduænost Balkana, Kosova, kao i Srbije, leži u Evropi i vrlo je važno gledati van neposrednih problema i ka dugoroènom cilju, koji æe poboljšati život gradjana u celoj regiji. Odgovornost svih lidera Kosova, Albanaca i Srba, jeste da pokažu poštovanje prema svim gradjanima Kosova, da preduzmu pozitivne akcije, obezbede njihovu zaštitu i to poèinje sa veæinom koja poštuje manjinu i manjinom koja poštuje demokratsku vlast veæine.


Vasilije herojski: Ja sam srpski mentalitet! /video/ - 19.05.2022, Sputnik Srbija\nVasilije Micić, srpski reprezentativac, trojkom u poslednjoj sekundi polufinalne utakmice Evrolige doneo je pobedu Anadolu Efesu nad Olimpijakosom usred... 19.05.2022, Sputnik Srbija\nMicić je preuzeo odgovornost u poslednjem napadu i posle utakmice je srpskim medijima otkrio šta mu je bilo u glavi kada je kretao u poslednji napad.„Jedna situacija mi se vratila kada sam u Pireju šutnuo prerano, da im ne dam opet priliku da imaju poslednji šut. Jedino je u glavi bilo da šutnem u poslednjoj sekundi, pa ako uđe, uđe. Ušla je“, rekao je Micić.On je naveo da nije pobedu proslavio na američki način, izrekom da „ne može da bude poražen u svojoj kući“.„Nemam ja te fore, ja sam srpski mentalitet“.Micić će sa Anadolu Efesom braniti titulu šampiona Evrope u subotu od 19.00.\nsport, evroliga (košarka), košarka, vasilije micić\nVasilije Micić, srpski reprezentativac, trojkom u poslednjoj sekundi polufinalne utakmice Evrolige doneo je pobedu Anadolu Efesu nad Olimpijakosom usred Beograda.\nMicić je preuzeo odgovornost u poslednjem napadu i posle utakmice je srpskim medijima otkrio šta mu je bilo u glavi kada je kretao u poslednji napad.\n19 Maj, 20:28\n„Jedna situacija mi se vratila kada sam u Pireju šutnuo prerano, da im ne dam opet priliku da imaju poslednji šut. Jedino je u glavi bilo da šutnem u poslednjoj sekundi, pa ako uđe, uđe. Ušla je“, rekao je Micić.\nOn je naveo da nije pobedu proslavio na američki način, izrekom da „ne može da bude poražen u svojoj kući“.\n„Nemam ja te fore, ja sam srpski mentalitet“.\nMicić će sa Anadolu Efesom braniti titulu šampiona Evrope u subotu od 19.00.


Matić: Prijave za dodelu turističkih vaučera od 1. januara\nMinistarka trgovine, turizma i telekomunikacija Tatjana Matić saopštila je da će od 1. januara početi prijavljivanje za turističke vaučere za odmor u Srbiji, koji se dodeljuju u cilju podsticanja unapređenja turističkog prometa domaćih turista na teritoriji Republike Srbije.\n,,Podrška domaćem turizmu u vidu dodele turističkih vaučera za odmor u Srbiji, jedan je od prioriteta resornog Ministarstva za turizam i do sada je dalo značajne rezultate u razvoju domaćih turističkih destinacija. Ova podsticajna mera je sada posebno važna s obzirom na potrebe za oporavkom ovog sektora usled pandemijskih okolnosti”, rekla je Matić.\nOna je istakla da se vaučeri u vrednosti od 5 hiljada dinara mogu koristiti u trajanju od najmanje pet noćenja izvan grada, opštine, odnosno mesta prebivališta ili mesta studiranja korisnika vaučera, sve do 20. novembra 2022. godine.\nPrijava će se primati od 01. januara 2022. zaključno sa 15. oktobrom 2022. godine, a potencijalni korisnici su u obavezi da na šalterima JP ,,Pošta Srbije” podnesu prijave najkasnije 30 dana pre početka realizacije aranžmana. Rezervacija smeštaja se vrši kod ugostitelja sa objavljene liste, na osnovu čega ugostitelj izdaje potvrdu o rezervaciji. Lista ugostitelja koji učestvuju u realizaciji šeme dodele vaučera biće objavljena na internet prezentaciji Ministarstva trgovine, turizma i telekomunikacija najkasnije 31. decembra 2021. godine, i biće dva puta sedmično ažurirana.


DUTERTE: CIVILI, UBIJAJTE EKSTREMISTE - TVS\nDUTERTE: CIVILI, UBIJAJTE EKSTREMISTE\nOn je istakao da razmatra mogućnost naoružavanja civila kako bi pomogli vladi u borbi protiv terorista i osumnjičenih narko-dilera koje "više želi mrtve nego žive".\nDuterte je, tokom posete centralnoj provinciji Bohol, rekao i da je naložio mornarici da bombarduje ekstremiste koji dolaze brodovima u potrazi za osobama koje će kidnapovati, prenosi AP.\n"Ohrabrujem i civile da ubijaju, jer takve (ekstremiste) želimo mrtve ili žive i za to nudimo nagradu, ali ih ja više želim mrtve jer bih, ako ostanu živi, morao da ih hranim... a to je prilično skupo", istakao je filipinski predsednik.\nOn nudi nagradu od milion pezosa, odnosno 20.000 dolara, za informaciju koja bi vojsci ili policiji omogućila da uhvate ekstremiste odbegle posle osujećenog prošlonedeljnog napada na centralnom filipinskom ostrvu.\nUpitan šta bi mogle biti specifične mete ekstremista, Duterte je rekao da oni možda planiraju da prekinu dvodnevni sastanak Asocijacije zemalja Jugoistočne Azije, koji je danas počeo na turističkom ostrvu u Boholu, Panglao, a to bi, upozorio je, "svima donelo katastrofu".\nDuterte je obišao nekoliko oblasti u Boholu i zaključio da je ta provincija bezbedna, istakavši da "Filipini imaju više nego dovoljno vojske za borbu, ako treba, i tokom cele jedne godine".\nFilipinski predsednik je upozorio ekstremiste da će ih vlada sada goniti, između ostalog i putem satelita, kako bi sprečili njihov dolazak sa južnog ostrva.\nDuterte je Bohol posetio nedelju dana nakon što su se filipinske trupe, uz podršku vazdušnih napada, tamo borile protiv boraca Abu Sajafa, usmrtivši četvoricu ekstremista, trojicu vojnika, jednog policajca i dva meštanina, dok trupe i dalje gone nekoliko ekstremista koji su pobegli.\nVojni zvaničnici navode da su ekstremisti doputovali izdaleka, iz svojih baza u džunglama u južnoj provinciji Sulu, kako bi kidnapovali ljude radi otkupa i izvodili bombaške napade prvi put u Boholu, popularnoj turističkoj destinaciji s belim peščanim plažama, vodopadima, pećinama i bujnom vegetacijom.


Advokat Ifet Feraget "frapirao" javnost: "Milorad Dodik je sebi dozvolio nešto što nije smjelo da se desi"\nFeraget je rekao kako je Dodikova izjava o Prutina Bjelici govor mržnje\nSuficit nemorala i deficit prava\n“Pravo egzaktno, uz ispriku da postoje određene norme koje nisu dovoljno precizne. Mi imamo suficit nemorala i deficit prava – zbog toga ne možemo reći da je Bosna i Hercegovina pravna država”, istakao je.\nNa pitanje ko treba da bude taj ko će pokrenuti sudski proces protiv Dodika što zahtijeva CIK Feraget je rekao kako je Dodikova izjava o Prutina Bjelici govor mržnje.\n“Milorad Dodik je sebi dozvolio nešto što nije smjelo da se desi. To što je rekao za Vanju Prutina Bjelica sasvim sigurno možemo svrstatati u kategoriju govora mržnje, ali to ne znači da ste ostvarili obilježje određenog krivičnog djela. Na sceni je očigledno jedna diskriminacija na osnovu spola, diskriminacija na osnovu statusa, i krajnji cilj bio je da se naruši ugled osobe kojoj je ta izjava bila usmjerena.\nMilorad Dodik je morao znati da supružnici prilikom zaključenja braka sporazumno biraju prezime i imaju pravo u slučaju razvoda da zadrže prezime bračnog druga. Ako to nije čuo, ne daje mu za pravo da vrijeđa bilo koga po tom osnovu“, potcrtao je advokat u Novom danu.\nCIK BiHIfet FeragetMilorad Dodik\nPrevious article “Očigledno je da neko pokušava da zavadi rukovodstvo RS i Srbije!”\nNext article Jadranka Kosor direktno u “kost”: “Dodik, Milanović, Plenković i ekipa neće imati šanse kod Joe Bidena!


I u Novom Sadu protestni skup zbog najavljenih mera (VIDEO) - Društvo - Dnevni list Danas\nPočetna » Društvo » I u Novom Sadu protestni skup zbog najavljenih mera (VIDEO)\nNekoliko desetina građana Novog Sada protestovalo je večeras u centru grada nakon najave uvođenja vanrednog stanja u Beogradu, a možda i u drugim gradovima Srbije.\n2Piše: Beta 07. jula 2020. 23.33 Izmenjeno: 23.37\nFoto: Screenshot Twitter @BrajanBrkovic\nGrađani su se okupili nakon poziva na društvenim mrežama.\nProšetali su do Trga slobode gde su se neko vreme zadržali ispred gradske kuće, a potom je nekolicina njih otišla do Skupštine grada gde su izlepili nalepnice na kojima piše „leči se“.\nPotom su otišli i do prostorija Srpske napredne stranke u centru grada i takođe izlepili nalepnice preko plakata predsednika stranke Aleksandra Vučića i gradonačelnika Miloša Vučevića.\nGrađani koji protestuju došli ispred Gradske kuće\nGepostet von Radio 021 Novi Sad 92,2 MHz am Dienstag, 7. Juli 2020\nKorona virus, Novi Sad, Trg Republike\nRSE: Evropska prestonica kulture u Novom Sadu odložena za 2022.\n08. jula 2020. u 06.48\nBitno je da je N1 prenosila nasilje u BG i pokazala ko zna po koji put veliku ljubav prema zemlji u kojoj žive i koju tako sa velikom ljubavlju pretenziju u svetu.Ej Srbiji šta si doživjela.\n08. jula 2020. u 11.49\nZalosno je da u doba stasnje katastrofe u celom svetu zbog haranje co19 u Srbiji nikako da svate : bez stroge dicipline i drzanje do “ pravilu igre“( izbegavanje grupnih druzenja . kretanje po mogucnost samo po dvoje sa ostojanjem od 1 5- 2 m cesto pranje ruke i änaravno bezuslovno nositi maske u zatvorenim prostorima? Pred glasanja Vucic ignorirao sve. To u zbog svojih biraca !Sada zeli opet uvesti “ strogocu ;“ kada ljudi ponovo zbog njegove odluke masovno Stradaju! Ovi protesti ( kravali ) a narodcito brutalnost policije sü kontraproduktivni cinovi! Vucic vodi krivo unutr. Politiku. Pri kraju ce stradati ko Milosevic?!! Bez Akt. Opozicije nemoze jedna drzava funkcionirati narodcito ako bazira na zitelja od koji mamutni deo jako“ skromno obrazovani“!


► Crnogorska partija: Dačić da podnese ostavku zbog mržnje prema Crnogorcima\nCrnogorska partija pozvala je danas ministra spoljnih poslova Ivicu Dačića da "smesta" podnese ostavku zbog kako su naveli, diskriminacije koju ispoljava prema građanima Srbije crnogorske nacionalnosti.\nStranka je u saopštenju osudila "konstantne zapaljive izjave o etničkim Crnogorcima koje ponavlja ministar spoljnih poslova Srbije Ivica Dačić".\n"Na popisu iz 2011. godine je bilo 38.527 Crnogoraca u Srbiiji, što je za oko 30.000 manje nego na popisu 2002. kada ih je bilo 69.049. Ministar Dačić kaže da je žrtva velikocrnogorske agresije, a nas je sve manje, a on sve duže na vlasti. Nama se ne dozvoljava upotreba jezika u opštini Vrbas na šta imamo pravo, a on je ugrožen. Interesantno viđenje stvarnosti", piše u saopštenju.\nOcenjuje se da Dačić "uporno targetira Crnogorce i Crnogorke izjavama tipa: Crnogorci da se vrate u Crnu Goru, neće imati ko da rukovodi u Srbiji".\n"Takvim izjavama huškaju se građani Srbije da etničke Crnogorce posmatraju kao 'uzurpatore' unutar Srbije i omalovažava se doprinos koji su generacije etničkih Crnogoraca dale razvoju Srbije u mnogobrojnim oblastima", stoji u saopštenju Crnogorske partije.\ncrnogorska partija /\n31.01.2020, 11:56h DOGOVOR NACIONAL-KOMUNISTA Preporuči\nCrna Gora i Srbija se moraju osloboditi od ostatka nacional-komunista i njihovih stranaka koji su izazvali ratove da bi se obogatili i ostali na vlasti. Neće im uspeti opet da prevare pravoslavne Srbe i da ih svađaju sa braćom.


Kolegijum danas o zahtjevu Krivokapića – Portal Kolašin\nKolegijum danas o…\nKolegijum danas o zahtjevu Krivokapića\nKolegijum predsjednika Skupštine Crne Gore danas bi trebalo da razmatra zahtjev mandatara Zdravka Krivokapića da se zakaže sjednica parlamenta na kojoj će predložiti program i personalni sastav vlade.\nKrivokapić je u petak, u dopisu predsjedniku parlamenta Aleksi Bečiću, naveo da očekuje da se ta sjednica organizuje u najkraćem vremenu.\nList Dan je danas objavio da je pet poslanika pozitivno na virus Kovid-19, a kako postoji mogućnost da će ta brojka biti povećana do prvog narednog skupštinskog zasjedanja, traži se rješenje za bezbjedno održavanje sjednice.\nNajveći problem je kako organizovati glasanje za sve poslanike, za one koji moraju biti u svojim domovima zbog izolacije i onih koji će biti u skupštinskim klupama, a da se ispoštuju sve zakonske i odredbe propisane Ustavom Crne Gore.\nPrema saznanjima Dana, na današnjoj sjednici kolegijuma predsjednika Skupštine biće razmatrane izmjene člana skupštinskog Poslovnika po hitnom postupku, kako bi se poslanicima koji su u izolaciji zbog virusa omogućilo pravo da glasaju.\nTags: #Skupština CG#Vlada CG


Rast potrošačkih cijena i do 2,6 odsto – ASinfo Portal\nRast potrošačkih cijena i do 2,6 odsto\n14.09.2021. / 10:52\nSARAJEVO – Rast prosječnih potrošačkih cijena u BiH u četvrtom kvartalu ove godine mogao bi biti i 2,6 odsto na godišnjem nivou, dok će inflacija biti 1,2 odsto, saopšteno je iz Centralne banke BiH odakle ističu i da se oporavak ekonomije EU u prvom polugodištu pozitivno odrazio na domaću ekonomsku aktivnosti.\nU saopštenju se navodi da će inflacija od 1,2 odsto biti rezultat niskog baznog efekta iz prethodne godine, kad su cijene nafte bile na rekordno niskom nivou, ali i povećanja cijena ostalih sirovina, transportnih troškova na globalnom nivou, te značajnijeg rasta potražnje.\nPrema projekciji zasnovanoj na zvaničnim podacima do kraja juna 2021. godine, te podacima o očekivanim kretanjima egzogenih varijabli poput cijena hrane i nafte, te domaće i strane ekonomske aktivnosti u narednom periodu, očekuje se jačanje inflatornih pritisaka do kraja godine.\nNa osnovu raspoloživih zvaničnih podataka za prvih šest mjeseci objavljenih do kraja avgusta, Centralna banka BiH procjenjuje da je godišnji rast realne ekonomske aktivnosti u drugom kvartalu 2021. godine 14,7 odsto.\nCentralna banka procjenjuje i da je BDP u prvom polugodištu ove godine veći za osam odsto.\nSvi mjesečni podaci, posebno trgovina na malo, industrijska proizvodnja, te izvoz, upućuju na to da je zabilježen istorijski visok rast domaće ekonomije u drugom kvartalu, navodi se u saopštenju. Srna\nTagovi: centralna banka bihpotrosacke cijene\nUgalj pretekao vjetar kao najvažniji izvor energije


Petković: Briselski sporazum je odbrana srpskih interesa, ZSO uslov za mir - Blitz RS - Vesti\nPetar Petković podseća da je prošlo 3.287 dana od potpisivanja Briselskog sporazuma, a da Priština i dalje odbija da ga primeni i osnuje ZSO, koja je „srce dijaloga“ i zbog koje je, kaže, Beograd ušao u proces normalizacije odnosa sa Albancima.\nNaglašava da je Briselski sporazum „kamen međaš“ odbrane srpskih nacionalnih interesa na Kosovu i Metohiji“.\nPoručuje da Beograd neće odustati od insistiranja na ključnoj tački tog dokumenta, osnivanju Zajednice srpskih opština, kao i da je primena sporazuma uslov za normalizaciju odnosa Beograda i Prištine.\n„U ovom teškom trenutku, kada se Evropa i ceo svet suočavaju sa ukrajinskom krizom, pokazuje se koliko je važno da se što pre formira ZSO koja je obezbeđuje kolektivna prava za srpski narod na KiM. Ako hoćemo mir i stabilnost, moramo da imamo ZSO“, naglašava Petković za Tanjug na godišnjicu potpisivanja tog sporazuma.\n„Pre potpisivanja sporazuma Vučić je bio izložen strašnim pritiscima, ali je gledao u pravcu mira i stabilnosti i kako da zaštiti srpski narod na KiM. U sporazumu nema tačke da će tzv. Kosovo postati član UN, a predsednik Vučić se, takođe, izborio da na severu KiM u policiji bude 97 odsto Srba“, kaže Petković.\n„Beograd ispunio sve obaveze“\nDodaje da je Beograd odgovorna strana koja konstruktivno i iskreno pristupa dijalogu kao jedinom načinu da se dođe do kompromisnog rešenja znajući, kaže, da se samo pregovorima mogu sačuvati mir i stabilnost za srpski narod na KiM.\nPetković naglašava da formiranje ZSO ostaje prioritet za Beograd jer je to, kako kaže, pre svega zahtev srpskog naroda sa KiM.


KRAJ RADA NEDELJOM Pogledajte koji je grad prvi uveo zabranu rada prodavnica | Happy BSC portal\nKRAJ RADA NEDELJOM Pogledajte koji je grad prvi uveo zabranu rada prodavnica\nOdlukom Skupštine Opštine Višegrad, prodavnice, uslužni objekti i zanatlije od 1. decembra neće moći da rade nedeljom i neradnim danom.\nGrađani, privrednici i trgovci su mišljenja da radnici treba da imaju slobodan dan, ali i da treba organizovati rad potrebnih službi nedeljom i neradnim danima, prenosi portal Indikator.ba pozivajući se na BHRT.\n- Što se tiče radnog vremena radnji u Višegradu, mi nismo pogođeni odlukom opštine Višegrad pošto iz određenih razloga nedeljom ne radimo. Naše mišljenje je da, ako hoćemo da Višegrad bude turistički grad, on mora da radi i nedeljom i praznicima - kaže vlasnik prodavnice Srpko Baranac.\nU lokalnoj upravi navode da je osnovni cilj odluke da se radnicima olakša rad i da dobiju jedan slobodan dan u sedmici.\n- Na Skupštini su odbornici jednoglasno usvojili odluku o neradnom vremenu nedeljom i cilj odluke jeste da se olakša radnicima i da imaju jedan slobodan dan - kaže Ana Bogdanović, načelnica Odeljenja za privredu i društvene delatnosti.\nNeradnim danom i nedeljom moći će da rade od 6:00 do 23:00 sata kiosci, cvećare, prodavnice sa pogrebnom opremom, subjekti koji pružaju usluge zabave i priređivanja igara na sreću, vulkanizeri i auto perionice, kao i subjekti registrovani za trgovinu na malo polovnim vozilima, navodi se u informaciji.


"Ove godine nam je cilj viši - da pokažemo koliko umemo da budemo humani", rekao je Divac na konferenciji za novinare u restoranu "MekDonalds" na Terazijama.\nOn je pozvao sve ljubitelje rekreacije da u što većem broju dođu na Košutnjak i da učestvuju u zajedničkom cilju - prikupljanju pomoći za ugrožene.\n"Tog dana ćemo promovisati najviše porodične vrednosti i pokazati solidarnost sa onima kojima je pomoć potrebna", rekao je Divac.\nOn je dodao da će "Olimpijski dan", inače dan kada se obeležava rođendan Međunarodnog olimpijskog komiteta, biti prilika za predstavljanje najboljih mladih sportista Srbije koji će učestvovati na Olimpijskim igrama mladih u Nandžingu.\nNajbolji srpski atletičar Emir Bekrić biće promoter "Olimpijskog dana".\n"Čast mi je što promovišem ovaj događaj i što ću se družiti sa decom kako bismo zajedno u olimpijskom duhu pokazali koliko smo humani", rekao je Bekrić.


Derbi juga pripao "Zdravlju" - JUGPRESS\nTeže nego što konačni rezultat pokazuje košarkaši Zdravlja pobedili su u SRC „Dubočica“ ekipu niškog Konstantina sa 88:77 (17:25, 28:18, 25:20, 18:14).\nGosti iz Niša su se pokazali kao tvrd orah i vodili čitavo prvo poluvreme, do pred sam kraj kada su domaćini uspeli da povedu i na odmor se otišlo sa 45:43.\nU nastavku igre Nišlijama je „posustao“ šut, ali Leskovčani to ne koriste da stvore osetniju prednost.\nU poslednju četvrtinu se ušlo sa 70:63 i zahvaljujući najviše odličnoj igri Jugovića „Zdravlje“ je zabeležilo novu, šestu pobedu u ovoj sezoni.\nEkipa „Zdravlja“ je igrala u sastavu: Jugović 31 (6 skokova), Veličković 7 (9 asistencija, 5 ukradenih lopti), Petković, Marić 18 (7 skokova), Ilić 2 (5 skokova), Stojković 4, Nedeljković, Dojčinović 12 (11 skokova), Prica, Prokić 14 (4 skoka).\nSledeće nedelje novi susret sa Nišlijama, „Zdravlje“ ide na noge ekipi Fer Pleja.


„Aerodromi RS“: Možda nećemo moći vratiti kredit IRB-u - Biznis info portal - Bilans.ba\nHomeVijesti„Aerodromi RS“: Možda nećemo moći vratiti kredit IRB-u\n„Aerodromi RS“: Možda nećemo moći vratiti kredit IRB-u\nBANJALUKA – Uprava „Aerodroma Republike Srpske“ priznala je da postoji rizik da neće moći vratiti kredit od sedam miliona KM koji je ovo preduzeće 2016. godine dobilo od Investiciono – razvojne banke (IRB) RS.\nNakon isteka grejs perioda, koji je produžavan zbog problema u poslovanju uslovljenog obustavom saobraćaja, preduzeće bi od 01. avgusta trebalo da nastavi sa otplatom ostatka duga od 6,2 miliona KM, navedeno je u planu poslovanja „Aerodroma RS“ za ovu godinu.\nMeđutim, u dokumentu piše i da iako je kamata aneksom ugovora značajno smanjena, postoji potencijalni rizik nemogućnosti vraćanja kredita usljed smanjenog ostvarenja prihoda.\n„Кao sredstvo obezbjeđenja založeno je pravo na imovinu, odnosno opremu koja je bila predmet nabavke u iznosu od 4,85 miliona KM te 40 bjanko mjenica za preostali iznos zajma. Zbog dodatnog obezbjeđenja naplate potpisan je i ugovor o ustupanju potraživanja – cesiji između preduzeća, Fonda za razvoj i zapošljavanje RS i Ministarstva saobraćaja i veza RS“, piše u planu.\nPo osnovu tog kredita „Aerodromi RS“ bi od 1. avgusta ove do 1. juna 2027. godine mjesečno trebali da plaćaju ratu od 106.530 КM.\nRiječ je o kreditu od sedam miliona KM koji su podigli polovinom 2016. godine uz grejs period od 48 mjeseci. Grejs period je istekao, a „Aerodromi RS“ su dva puta tražili da se on produži.\nInače, preduzeće u ovoj godini planira simboličnu dobit od 15.000 KM.\nPlanirani prihodi, u koje je uračunata i subvencija Vlade RS od 1,9 miliona KM, iznose 6,05 miliona i veći su za 32,3 odsto u odnosu na prošlu godinu.\n„Najveće povećanje prihoda očekuje se od prodaje roba i to u najvećem postotku od prihoda od ugostiteljske djelatnosti, s obzirom na to da je preduzeće uvelo prodaju hrane i planira opremanje ugostiteljskog sadržaja u odlaznom gejtu. Planirano je povećanje prihoda od aerodromske takse srazmjerno povećanju broja putnika, kao i prihodi od avio-opsluživanja srazmjerno povećanju broja letova“, navedeno je u planu poslovanja.\nS druge strane, ukupni planirani rashodi iznose 6,035 miliona KM i u njima najveće učešće imaju troškovi bruto plata i naknada, zatim nabavka kerozina te amortizacija.\nU ukupnim prihodima najveće učešće imaju prihodi od prodaje mlaznog goriva 34,7 odsto, zatim subvencija iz budžeta RS 31,4 odsto, te aerodromska taksa 9,6 odsto.\n„Troškovi bruto plata i naknada su povećani za 12,1 odsto jer se planira prijem određenog broja radnika koji su neophodni za opsluživanje povećanog obima saobraćaja“, dodaje se u dokumentu.\nObjava „Aerodromi RS“: Možda nećemo moći vratiti kredit IRB-u prenijeta sa portala Capital.ba – Informacija je capital.\nMoguće smanjenje carinskih stopa prilikom uvoza IT opreme u BiH


YUTA: Novi paket pomoći samo kap u moru za turizam - News - Turistički svet\nYUTA: Novi paket pomoći samo kap u moru za turizam\nDirektor Nacionalne asocijacije turističkih agencija Srbije (YUTA) Aleksandar Seničić rekao je da je novi paket pomoći države tom sektoru samo kap u moru i da ga neće spasiti od propadanja jer su prihodi pali za više od 90%.\nOn je za Betu rekao da YUTA neće prestati da insistira na sektorskoj podršci i da pomoć koju će agencije dobiti novim paketom mera države "razume samo kao pomoć da se pregura vreme do formiranja nove vlade".\nPredsednik Srbije Aleksandar Vučić najavio je sinoć novi paket pomoći preduzetnicima, malim i srednjim firmama preko finansijske podrške u iznosu od 60% minimalne zarade i odlaganje plaćanja poreza od najmanje jednog meseca.\n- Turističkim agencijama, vodičima, hotelima, prevoznicima i drugim firmama u turizmu prihodi su dva-tri odsto u odnosu na prošlogodišnje i pomoć koja nam se nudi, a svaka je dobrodošla i na njoj smo zahvalni, samo je kap u moru i odložiće otpuštanje zaposlenih do septembra - rekao je Seničić.\nDodao je da će YUTA kada se formira nova vlada insistirati na sektorskoj podršci turističkim agencijama.\n- Svesni smo da za ekonomsku krizu nije kriva država, i ne ljutimo se na državu, već samo molimo za pomoć kako bi preživeli do naredne godine - rekao je Seničić.\n- Turističke agencije nemaju posla, nije potrebna nikakva analiza stanja u poslovanju - rekao je Seničić.


Priznao ubistvo Rade Dojčinović iz Banjaluke Priznao ubistvo Rade Dojčinović iz Banjaluke\nPriznao ubistvo Rade Dojčinović iz Banjaluke\nObjavljeno: 17. 10. 2016 u 15:23h\nMinistar unutrašnjih poslova Republike Srpske Dragan Lukač izjavio je danas da je Uprava MUP-a za organizovani i teški kriminalitet rasvijetlila ubistvo Rade Dojčinović u selu Jošikova Voda kod Banjaluke, koje se dogodilo prije godinu dana, kao i ubistvo Miroslava Lazarevića u Istočnom Novom Sarajevu.\nZbog ubistva Rade Dojčinović noćas je u Banjaluci uhapšeno lice čiji su inicijali B.A. /65/, nastanjeno u Kostajnici, koje je priznalo izvršenje ovog krivičnog djela, saopštili su danas predstavnici MUP-a Srpske na vanrednoj konferenciji za novinare u Banjaluci.\nMotiv ubistva je koristoljublje, jer je uhapšeno lice prethodno saznalo da Dojčinovićeva posjeduje određenu veću količinu novca, ali je pri izvršenju krivičnog djela ukralo manju količinu novca.\nNa konferenciji za novinare je navedeno da je riječ o licu koje je povratnik u izvršenju krivičnih djela i ranije osuđivano, te će danas biti predato Okružnom tužilaštvu Banjaluka na dalje postupanje.\nNa rasvjetljavanju ovog krivičnog djela radio je Centar javne bezbjednosti Banjaluka, a potom Uprava za organizovani i teški kriminalitet, čiji je uspješan rad u veoma kratkom periodu Lukač pohvalio.\nБањалука – Лукач- прес\n“MUP je formiranjem Uprave napravio odličan potez, jer smo izabrali ljude koji će svakodnevno da se bave teškim krivičnim djelima. Nastavićemo rad na rasvjetljavanju više ubistava koja su se desila u Republici Srpskoj, a na pragu smo rješavanja određenih ubistava počinjenih prije deset godina, ali i onih u skorije vrijeme”, istakao je Lukač.\nGovoreći o jučerašnjem ubistvu Miroslava Lazarevića u Istočnom Novom Sarajevu, resorni ministar je rekao da postoji dovoljno materijalnih dokaza da su dva uhapšena lica izvršioci tog krivičnog djela, te da su predata tužilaštvu.\nNačelnik Uprave Darko Ilić rekao je da je koristoljublje motiv i ovog ubistva, jer su uhapšeni za određeni novac ili drugu korist ubili Lazarevića, ali da činjenica u vezi sa nalogodavcem ubistva još nije rasvijetljena.\n“Riječ je o pripadnicima organizovanih kriminalnih grupa i mogu se povezati sa krivičnim djelima koja se dešavaju u posljednje vrijeme u regionu. Ostvarili smo određenu saradnju sa pripadnicima MUP-a Srbije”, naveo je Ilić.\nDirektor Policije Republike Srpske Darko Ćulum zahvalio je policiji Kantona Sarajevo za saradnju prilikom rasvjetljavanja ovog krivičnog djela.\nDanas svečana litija i plivanje za časni krst\nBanjaluka: Majstor “Parking majstora”\nPoruka Banjalučanina kojem je petarda raznijela šaku\nRoštiljdžije predlažu još bolju promociju banjalučkog ćevapa\nHrana koju morate da jedete ako trčite\nInstagram uveo novu opciju


Ovo će biti konačan rasplet oko Mitra, sve gotovo do kraja meseca? - Sportske.net\nOvo će biti konačan rasplet oko Mitra, sve gotovo do kraja meseca?\nDa li bi ovo bio najbolji epilog za našeg reprezentativca?\nDanas je Dušan Tadić rešio dilemu gde će nastaviti karijeru, a narednih dana se očekuje da to isto učini i njegov saigrač iz reprezentacije Srbije, Aleksandar Mitrović.\nO statusu popularnog Mitra spekuliše se od samog kraja sezone na Ostrvu, s obzirom da je tokom proleća sjajno igrao u dresu Fulama, ali da je tamo nastupao samo kao pozajmljen fudbaler koji i dalje ima obaveze prema Njukaslu.\nNaravno, novi premijerligaš sada želi da otkupi njegov ugovor od ''Svraka'', pogotovo što Mitrović u Njukaslu svojim kvalitetima nije impresionirao trenera Rafu Beniteza.\nAko želja čelnika Fulama nije sporna, problem predstavlja obeštećenje koje u Njukaslu traže za ovaj transfer, zbog čega su spremni da strpljivo čekaju klub koji će to moći i da im ponudi.\nJer, osim Fulama, proteklih nedelja se spekulisalo i o interesovanju Vulverhemptona, pa čak i francuskog Monpeljea, ali britanski ''Telegraf'' danas najavljuje konačan rasplet.\nPomenuti izvor navodi da je Fulam spreman da plati 20 miliona funti Njukaslu za Mitrovića i da bi sve trebalo da bude ozvaničeno do kraja meseca, što bi bio rekordni transfer u istoriji kluba sa ''Krejven Kotidža''. Dosadašnji rekord držao je grčki napadač Kostas Mitroglu, koji je 2014. godine plaćen Olimpijakosu 12.4 miliona funti.\nIstovremeno, Njukasl želi da od novca zarađenog od Mitrovićevog transfera popuni prazninu u napadu angažovanjem novog igrača, a kako smo juče već preneli, izbor bi mogao da bude Alasan Plea.\nTakođe, ''Telegraf'' navodi da je Benitezova želja i fudbaler Čelsija Kenedi, koji je proleće već proveo u Njukaslu, ali samo na pozajmici, pa su sada usledili novi pregovori sa ''Plavcima'' oko otkupa njegovog ugovora. Ipak, za sada sve sporo ide, pa je veliki znak pitanja da li će Njukasl uspeti u ovoj nameri.


Dejan Cukić | Savremena gimnazijaSavremena gimnazija\nPevač, muzičar, novinar i pisac\nPevač, muzičar, novinar i pisac, Dejan Cukić se uvek uzdvajao svojim glasom i umetničkim afinitetom. Od malih nogu je bio veliki ljubitelj rok muzike. Karijeru je započeo kao tinejdžer, da bi početkom osamdesetih osnovao grupu „Bulevar“, čiji je bio frontmen. Posle dva objavljena albuma, 1984. godine se uključuje u sastavljanje grupe „Bajaga i instruktori“. Do 1988. godine je bio član „Bajage i instruktora“, da bi 1988. osnovao svoju grupu „Spori ritam bend“ sa kojom je izdao ukupno 8 albuma do sad. 2001. godine je napisao svoju prvu knjigu „Muzika je najbolja“, da bi 2007. objavio knjigu pod nazivom „Rolingstonsi – uputstvo za upotrebu“.


Predsednik Belorusije Aleksandar Lukašenko na glasanju ( Foto: AP/Sergei Grits)\nBeloruska policija ispalila je šok bombe da bi prekinula proteste koji su počeli u Minsku nakon što je predsednik Belorusije Aleksandar Lukašenko proglasio pobedu na izborima koji su bili najveći izazov za njegovu vladavinu do sada.\nHiljade ljudi izašlo je na ulice, uzvikivali su "pobeda" i trubili iz automobila u znak solidarnosti sa opozicijom.\nPolicija je blokirala ulice, navodi se da je najmanje 10 ljudi uhapšeno, a novinari sa lica mesta javljaju da su protesti bili mirni.\nPredsednik Belorusije Aleksandar Lukašenko ostvario je ubedljivu pobedu na izborima, jer je, prema izlaznim anketama državne agencije, osvojio 79,9 odsto glasova, dok je njegova glavna protivkandidatkinja Svetlana Tihanuskaja dobila podršku 6,8 odsto birača, preneo je Rojters.\nSvetlana Tihanuskaja na glasanju (Foto: AP)\n"Nisu oni toliko važni da bi se protiv nih primenjivala bilo kakva represija", kazao je Lukašenko.


Svet treba da se pripremi za slučaj nove epidemije - eVršac\nDirektor Svetske zdravstvene organizacije Tedros Adanom Gebrejesus upozorio je zemlje koje planiraju da ublažavaju mere na suzbijanju pandemije, da budu spremne na brz odgovor u slučaju nove epidemije Covid-19.\nOn je, na virtuelnom sastanku sa ministrima zdravlja zemalja članica G20, izjavio da ga ohrabruje činjenica da nekoliko članica počinje da planira kako da ublaži socijalne restrikcije zbog pandemije. Međutim, kako prenosi AP, ukazao je da je ključno da mere na ublažavanju tih restrikcija budu sprovedene po fazama.\nUkidanje restriktivnih mera, kako je dodao, ne znači kraj epidemije u bilo kojoj zemlji, “već jedino početak sledeće faze”.\nOd vitalnog značaja je da u toj sledećoj fazi zemlje edukuju, angažuju i ojačaju svoje ljude kako bi preventivno sprečili i brzo odgovorili na bilo kakvu novu pojavu (virusa). Da obezbede da imaju kapacitete da testiraju, izoluju i vode brigu o svakom slučaju i da prate svaki kontakt i da osiguraju da njihovi zdravstveni sistemi imaju kapacitet da se izbore sa svakim porastom broja slučajeva, kazao je Gebrejesus.\nDirektor SZO je izrazio i zabrinutost zbog jačanja pandemije Covid-19 u siromašnim zemljama, kojima nedostaju resursi za borbu sa koronavirusom.


Vrednost akcija na svetskim berzama je naglo pala u ponedeljak zbog straha da bi spremnost Kine da devaulira svoju valutu juan kao odgovor na američke pretnje da uvede nove carine – mogla da dodatno zaoštri trgovinske odnose između dve najveće ekonomije.\nTako je njujorški Dow Jones pao za 3.30 odsto u 20.45 u ponedeljak po centralnoevropskom vremenu.\nNakon mere zvaničnog Pekinga, juan je pao na najnižu vrednost u periodu dužem od jedne decenije.To nagoveštava da su kineske vlasti možda spremne da tolerišu dalje slabljenje svoje valute nakon što je predsednik SAD Donald Tramp najavio uvođenje tarifa na preostalih 300 milijardi uvoza iz najmnogoljudnije zemlje sveta.\nTramp je rekao da je Kina oborila vrednost svoje valute na istorijski minimum.\n"To se naziva 'manipulacija valutom'. Čujete li ovo Federalne rezerve? Ovo je veliki prekršaj koji će vremenom prilično oslabiti Kinu!"\nVašington je ranije optuživao Peking zbog politike slabog juana čime je ostvarivao nefer, povlašćenu poziciju u odnosu na ostale konkurente, pospešujući tako svoj izvoz. Kina je kasnije pristala, na pritisak zapadnih zemalja, da delimično ojača svoju valutu.


Ostali sportovi - Karate: Bronza za Bitevića na »Austria openu«\nKarate: Bronza za Bitevića na »Austria openu«\nNapisano u kategoriji Ostali sportovi, 9 oktobra, 2017\nSeniorska reprezentaciija Srbije iskoristila je protekli vikend za nastup na turniru Serije A »Austria open« u Salzburgu. U izuzetno jakoj i brojnoj konkurenciji preko 1.000 takmičara iz 52 zemlje seniori Srbije su osvojili dve medalje.\nNajbolji takmičar Srbije i ovoga puta je bio Slobodan Bitević koji je osvojio bronzanu medalju u kategoriji plus 84kg posle osvojene dve srebrne medalje, 2013. i 2014. i zlatne 2015.godine i nastavio kontinuitet osvajanja medalja na ovom prestižnom turniru.\nNa putu do medalje Boba je veoma sigurno i atraktivno pobedio pet odličnih takmičara iz: Australije, Turske, Francuske, BiH i Arzebejdžana. Jedini poraz Bitević je pretrpeo od Nemca Horna pobednika u ovoj kategoriji. Posle napornih priprema i nastupa u Lajpcigu i Istanbulu Bitević je u Salzburgu pokazao odličnu formu i medalja nije izostala. Nikola Jovanović je u kategoriji munus 75kg odlično startovao sa dve pobede protiv takmičara iz Islanda i Nemačke, da bi u trećem kolu bio poražen od takmičara iz Hrvatske.


FAKE & SPIN: Kad gradski odbor imenuje direktora Elektroprivrede – Analiziraj.ba\nFAKE & SPIN: Kad gradski odbor imenuje direktora Elektroprivrede\nIZDVAJAMO Iako bi mu trenutno možda više odgovaralo da ostane na mestu gradonačelnika ukoliko bi za prvog čoveka ERS-a mogao da nametne nekog od bliskih saradnika od poverenja, Luka Petrović je svestan da je tako nešto malo verovatno. Stoga je iskoristio lokalne medije da Banjaluci pošalje suptilnu poruku da Hercegovina ovaj put neće pristati na kadrove iz Krajine zarad interesa stranke ili koalicionih dogovora. Računa da će iz fotelje prvog čoveka ERS-a lako kreirati kadrovska rešenja u gradu. Uostalom, njegov najbliži saradnik i kum Miko Ćurić bi ga menjao u tehničkom mandatu, a veoma je izvestan i kao kandidat u trci za načelnika. Pored oslabljene opozicije, značajnih resursa koje kontrolišu, prvenstveno budžeta ERS-a i grada, kao i stranačke infrastrukture, izbori za načelnika Trebinja bi mogli biti puka formalnost.\nKako su lokalni mediji poslužili Luki Petroviću da “podsjeti” Banjaluku da se o kadrovskim rješenjima u Elektroprivredi RS ne može odlučivati bez njega\nPrimarna uloga javnih preduzeća možda nikada nije bila razvojna. Moguće je da su oduvek korištena za uhlebljenje rodbine i zaslužnih pojedinaca, za zapošljavanje stranačkih aktivista i simpatizera i za finansiranje vladajućih. Možda je to razlog zašto se direktori u njima biraju prema partijskim, a ne stručnim kriterijumima. Verovatno se u svemu tome krije i odgovor na dva pitanja: kako je Elektroprivreda Republike Srpske dospela na tako niske grane i zašto je tako važna političarima?\nPoklonjenje kad mu vreme nije\nGužva pred Dodikovim vratima je stvorena gotovo odmah nakon zatvaranja birališta, jer se ispostavilo da su bivše perjanice opozicije doživele prosvetljenje, pa su prepoznavali “njegovu snagu i energiju” (Obren Petrović) ili nisu (više) hteli da budu politički Don Kihoti (Dragan Čavić). Baš su Čavićeva najava o ulasku u pregovore sa SNSD-om i poznate aspiracije prema elektroenergetskom sektoru upalile alarm u kabinetu trebinjskog gradonačelnika, generalnog sekretara SNSD-a i predsednika GO ove stranke, Luke Petrovića.\nPetrović je, možda u nevreme, početkom novembra, podlegao svojim željama i sa najbližim saradnicima se otisnuo put Jerusalima na poslovno-privatno-pokloničko putovanje. Prateći ono što se kasnije dešavalo, možemo zaključiti da je opuštanje ipak bilo prerano i donekle nesmotreno jer se dešavalo u momentu kada je u Banjaluci “vrilo” od kadrovskih kalkulacija.\nVest da je Dodik najavio provetravanje i u ERS-u zatekla je Petrovića u povratku sa poklonjenja. Dodik je, naime, 7. novembra izjavio, a mediji preneli, da je koncepcija Vlade da “uvede jedan broj novih ljudi u strukture kako bismo dobili novu energiju za rešavanje problema”.\nIstog dana je lider NDP-a potvrdio da ova stranka počinje pregovore sa SNSD-om. Budući da je jedan od najistaknutijih članova NDP-a Zdravko Krsmanović viđen kao direktor ERS-a u slučaju da pobedi Savez za pobjedu, čiji su bili član, jasno je da su trebinjski funkcioneri bili zabrinuti ovim razvojem situacije. Možda je preambiciozno bilo očekivati da će Dodik ponuditi ministarstvo energetike NDP-u, ali je mesto generalnog direktora ERS-a bio već realniji scenario.\nZa Luku Petrovića bilo je to zvono za uzbunu i mobilizaciju lokalnih resursa, medijskih i partijskih, pre svega.\nJer, iz njegove perspektive, neprihvatljivo je da o kadrovskim rešenjima u ERS-u i zavisnim preduzećima drugi odlučuju iz najmanje tri razloga. Prvo, sa skoro 16 hiljada osvojenih glasova, šampion je u svojoj stranci. Potom, gradonačelnička funkcija u gradu u kome je sedište ERS-a mora da ima težinu kao i mesto generalnog sekretara stranke na koje je, uzgred budi rečeno, svojevremeno i imenovan kako bi se zadovoljili hercegovački kadrovi koji su ostali kratkih rukava pri raspodeli fotelja u ERS-u. I, na kraju, uticaj njegovog rođenog brata, Rada Petrovića, koji je predsednik OO SNS Čukarica i saradnik Aleksandra Vučića, nije stvar koju treba potceniti s obzirom na to koja je vrata stranci otvorila.\nSamo njega žele\nVeć sutradan, 8. novembra uveče, zakazana je sednica GO Trebinje. Nešto posle 22 časa, najpre Trebinjelive, a potom i ostali lokalni portali prenose gotovo identičnu vest: da je GO Trebinje predložio Luku Petrovića za novog direktora ERS-a, da su za njega glasali svi mesni odbori i da bi na dužnost direktora trebao da stupi veoma brzo. Mada se ni jednom gradskom odboru ne može osporiti pravo da predlaže kadrovska rešenja, sigurno je da su članovi, a i novinari koji su dalje preneli ovu vest, svesni da je od predloga do “stupanja na dužnost” dug put i da je ova vest neskriveni, ili preciznije, nespretni spin u korist Petrovića. Način da se Banjaluci da do znanja kakvo je raspoloženje na jugu Hercegovine i da se podseti na to čiji glas mora da se uvažava. Već sutradan su vest preuzeli i gotovo svi mediji u RS-u, od kojih su neki otišli i korak dalje, pa su najavili izbore za gradonačelnika Trebinja u roku od 90 dana. Petrović, sa svoje strane, uz osmeh i opasku da je to samo predlog, odbio je da komentariše vest.\nDevetog novembra oglasila se i dr Ljubica Miljanović, potpredsednica GO, koja je za Radio Trebinje izjavila da je Petrović zaslužio mesto generalnog direktora “uspešnim radom, a posebno rezultatima postignutim na opštim izborima, koji su u istoriji najuspešniji”, i za narednu sednicu GO najavila definisanje ostalih kadrovskih rešenja za koja je ovaj odbor zainteresovan.\nNakon dvodnevne medijske pompe koja je Petrovića prikazala kao jedinog kandidata prihvatljivog za jug, usledila je tišina. U međuvremenu je za mandatara predložen Radovan Višković, SNSD se pokazao kao politički partner sa kojim svi hoće, pa se razrešenje direktora ERS-a, a potom i zavisnih preduzeća, očekuje u danima koji dolaze.\nBespoštedna borba za pozicije\nIako je SNSD oko sebe okupio širu koaliciju nego ranije, za mnoge funkcionere, pa i članove stranke, to nije vest kojoj su se obradovali pošto ona znači i mnogo više kompromisa koji će morati da se naprave i više kandidata u trci za ograničeni broj funkcija. Jedna od najprimamljivijih je, svakako, fotelja prvog čoveka ERS-a, preduzeća koje od prodaje električne energije godišnje prihoduje preko 400 miliona maraka. Naravno, uz privilegije treba da idu obaveze i odgovornosti, ali su se one uglavnom svodile na odgovornost prema stranci. Jer, dok je partija zadovoljna, negativno poslovanje nije mana ili bar ne tolika da dođe do smene.\nU promenjenim okolnostima reakcija trebinjskog gradonačelnika je bila sasvim očekivana. Stacioniran na jugu, daleko od Banjaluke u kojoj se donose sve odluke, opuštanje u danima kada se formira Vlada i vrši raspodela funkcija može skupo da košta.\nIako bi mu trenutno možda više odgovaralo da ostane na mestu gradonačelnika ukoliko bi za prvog čoveka ERS-a mogao da nametne nekog od bliskih saradnika od poverenja, Luka Petrović je svestan da je tako nešto malo verovatno. Stoga je iskoristio lokalne medije da Banjaluci pošalje suptilnu poruku da Hercegovina ovaj put neće pristati na kadrove iz Krajine zarad interesa stranke ili koalicionih dogovora. Računa da će iz fotelje prvog čoveka ERS-a lako kreirati kadrovska rešenja u gradu. Uostalom, njegov najbliži saradnik i kum Miko Ćurić bi ga menjao u tehničkom mandatu, a veoma je izvestan i kao kandidat u trci za načelnika. Pored oslabljene opozicije, značajnih resursa koje kontrolišu, prvenstveno budžeta ERS-a i grada, kao i stranačke infrastrukture, izbori za načelnika Trebinja bi mogli biti puka formalnost.\nDakle, osnovno pravilo političkog uspeha tamo gde je moć centralizovana je da budete u centru gde se odluke donose. Ukoliko je, pak, sistem privatizovan tako da najvažnije odluke zavise od volje/simpatija/interesa ili, naprosto, hira jednog čoveka, onda mu morate biti “na očima” da vas ne previdi. Jer, dug je red onih koji mu se preporučuju. Primer iz Trebinja pokazuje da, u tom smislu, kao efikasan alat mogu biti upotrebljeni mediji.\nTagovi: elektroprivreda rsluka petrovićTrebinje\n13.05.2018 · Milanka Kovačević\n14.02.2019 · Milanka Kovačević\n10.01.2019 · Milanka Kovačević\n18.12.2018 · Milanka Kovačević\nIZBORNA KAMPANJA U ISTOČNOJ HERCEGOVINI: Diktatura optimizma\n18.09.2018 · Milanka Kovačević\n29.01.2015 · Uglješa Vuković\n28.01.2015 · Gordana Katana


U toku je javni uvid u izmene i dopune PDR Srebrnac – In Medija\nU toku je javni uvid u izmene i dopune PDR Srebrnac\nU toku je javni uvid u izmene i dopune Plana detaljne regulacije lokaliteta Srebrnac, odnosno prostorne celine 7, na Kopaoniku koji će trajati do 28. januara 2016. godine.\nJavna prezentacija materijala i izrade izmena i dopuna plana detaljne regulacije lokaliteta Srebrnac prostorna celina 7 biće održana 18. januara 2016. godine u 12:00 časova, u sali za sastanke Opštinske uprave Brus.\nSva zaiteresovana fizička i pravna lica mogu mogu dostaviti primedbe i sugestije na izmenu i dopunu PDR Srebrnac, odnosno prostorne celine 7 na Kopaoniku, u toku trajanja javnog uvida isključivo u pisanom obliku na pisarnici organa lokalne samouprave ili nosiocu izrade JP Direkciji za građevinsko zemljište, puteve, planiranje i izgradnju Brus, ul. Kralja Petra Prvog br. 120 zaključno sa 29. januarom 2016. godine.\nJavna sednica komisije za planove održaće se 05. februara 2016 godine sa početkom u 12 časova u sali opštinske uprave Brus.\nJP Direkcija za građevinsko zemljište, puteve, planiranje i izgradnju Brus organizuje javni uvid u cilju upoznavanja javnosti sa opštim ciljevima i svrhom izrade plana, mogućim rešenjima za razvoj prostorne celine, kao i efektima planiranja.


Javne nabavke i troškovi obrazovnog sistema Srbije – Danas Conference Center\nHome Arhiva konferencija Javne nabavke i troškovi obrazovnog sistema Srbije\nJavne nabavke i troškovi obrazovnog sistema Srbije\nSlobodan Stupar, pomoćnik ministra prosvete, nauke i tehnološkog razvoja Vlade Srbije\nMilovan Stanišić, rektor Univerziteta Singidunum\nMladen Šarčević, generalni menadžer obrazovnog sistema Ruđer Bošković\nLjiljana Marinković, član IO Udruženja izdavača udžbenika i direktor izdavačke kuće “Kreativni centar”\nDanilo Pejović, finansijski direktor Transparentnost Srbija\nAkreditacije za medije se mogu poslati na conferences@danas.rs najkasnije do utorka, 13. maja u 16:00.\n10:05-11:30 Konferencija: Javne nabavke i troškovi obrazovnog sistema Srbije\nProf Dr Slobodan Stupar, pomoćnik ministra prosvete, nauke i tehnološkog razvoja Vlade Srbije; Dr Predrag Jovanović,direktor Uprave za javne nabavke; Specijalna prezentacija: Javne nabavke i visokoškolski sistem obrazovanja: Prof Dr Milovan Stanišić, rektor Univerziteta Singidunum; Specijalna prezentacija: Javne nabavke i osnovni i srednjoškolski sistem obrazovanja: Mladen Šarčević, generalni menadžer obrazovnog sistema Ruđer Bošković; Specijalna prezentacija: Obrazovni sistem Srbije i nabavke udžbenika: Ljiljana Marinković, član IO Udruženja izdavača udžbenika i direktor izdavačke kuće “Kreativni centar”; Zaključna analiza: Javne nabavke i transparentno trošenje državnog novca u obrazovnom sistemu Srbije- Danilo Pajović, finansijski direktor Transparentnost Srbija.\nDa li je adekvatni sistem javnih nabavki u obrazovnom sistemu Srbije jedan od ključnih izvora smanjenja troškova? Da li je sistem održavanja školskih zgrada i različitih poslova na održavanju potpuno van kontrole i kako rešiti taj problem?Kako u praksi izgleda proces organizovanja različitih ekskurzija i kako taj proces uvesti u sistem kontrole i sprečiti zloupotrebe? Da li je proces nabavke računarske opreme u srednjim školama i univerzitetima transparentan ili zavisi od direktnih dogovora direktora srednjih škola i dekana fakulteta? Da li je moguće uvesti sistem javnih nabavki u sve vrste usluga studentskog smeštaja? Kako obezbediti adekvatan sistem javnih nabavki na svim nivoima obrazovnog sistema Srbije, od osnovne škole do univerziteta?\nTransparentnim javnim nabavkama do ušteda\nNajviše zloupotreba pri nabavci računara\nZloupotrebe nisu sprečene, potrebna promena zakona\nNajviše mućki sa nabavkom računara\nKontrola najslabija karika u lancu


TotalCar.rs » 34 godine vozio automobil bez vozačke dozvole\n0 komentara 2292 pregleda\nJedan vozač u Nemačkoj je 34 godine vozio automobil bez vozačke dozvole. Policajci iz Frankfurta navode da je 55-godišnji vozač otkriven tek kada je učestvovao u saobraćajnoj nesreći.\nNavodno, njemu je oduzeta vozačka iste godine kada je i dobio i to zbog vožnje u pijanom stanju.\nPolicajci kažu da je ovo rekord u Nemačkoj. U vezi sa vozačem otvorena je istraga zbog vožnje bez vozačke dozvole i zbog učestvovanja u nesreći, navodi se iz policije.\n„Murano“ sada i sa dizel motorom\nNovi Citroen C5 stiže 2020.\nNisko zimsko sunce zaslepljuje vozače\nPredstavljen novi Audi A6 Avant


12-08-2021 10:18 Srbija Društvo\nProf. dr Branislav Tiodorović kaže da je ovaj drastični skok broja zaraženih, a za poslednja 24 sata je 921, očekivan, da sednica kriznog štaba tim povodom još nije zakazana, ali da smo opasno blizu pooštravanju mera.\n- Ovo smo i očekivali, a vrlo je moguće pooštravanje mera tako da se smanje okupljanja, broj ljudi na utakmicama, manifestacijama, festivalima, da se ograniči rad noćnih klubova, kafana, ugostitelja. Ali o svemu tome odlučuje krizni štab, koji ne činimo samo mi iz medicinskog dela, i čija sednica još nije zakazana. Čak 90 odsto zaraženih imaju delta soj, koji se mnogo brzo širi, a ovolikom broju pozitivnih nisu doprineli samo povratnici s mora, već i brojne svadbe i veselja, na kojima ima i dosta naših ljudi koji rade u inostranstvu.\nSrbija je puna i gastarbajtera i povratnika s odmora iz inostranstva - kaže Tiodorović i dodaje da je još ranije hitno trebalo početi s rigoroznim kontrolama, koje treba da sprovodi sanitarna inspekcija i komunalna milicija, i to da se kontroliše da li se nosi maska u zatvorenom, da li se poštuje obavezno rastojanje od 1,5 m do 2m i u zatvorenom i na otvorenom.\n- Treba da se u potpunosti pridržavaju protokola, koji su jasni, i neće biti nema problema. A to znači da puštaju samo one koji su vakcinisani ili s negativnim PRC ili antigenskim testom, i da stalno kontrolišu sprovođenje mera.\nProf. Tiodorović ističe da nam je sada potrebna maksimalna pažnji i oprez, ali nikako panika jer povećanje broja pozitivnih nije praćeno istim povećanjem brojem hospitalizovanih, budući da u bolnicu mora svega 1-2 odsto inficiranih.\n- Trudimo se i da školska godina normalno počne i svakako će normalnije biti u opštinama u kojima je obuhvat vakcinacije veliki, dok sam za to da se tamo gde je rizik od zaražavanja veći, odnosno vakcinacija manja, vidi kako je najbolje organizovati nastavu da bude bezbedna za đake. LJudi moraju da shvate da je jedini način da rešimo problem da se pojača vakcinacija jer delta soj je, ponavljam, kod 90 odsto inficiranih.\nU Siriji moguć rat između Rusije i Izraela! Više o tome čitajte OVDE.\nVUKANOV TATA ZAGRMEO PROSVETARIMA: "Vi ste potonji zemaljski ološ, dajete decu na streljanje! Bog vas kleo prokleti izrodi!"


Popularna pevačica šokirala je sve izjavom gostujući u jednoj emisiji.\nMilica Pavlović važi za jednu od najatraktivnijih devojaka na našim prostorima, ali kao što se obično i dešava, kada si lep i uspešan, teško pronalaziš idealnog partnera.\nPročitajte još: Ovakvu Brenu NIKAD NISTE VIDELI: Kosa plava kao nebo, predvidela trendove kojim su podlegle svetske zvezde (FOTO)\nIsto se to dogodilo i mladoj pevačici, koja je otkrila da devet godina nije imala dečka: - Ja ne bih mogla da budem sa osobom koja ne zna šta želi od sebe, od svog života. Jer ja na primer tačno znam šta želim od sebe i od svog života- kaže Pavlovićeva i dodaje:\nHvala Beograde! 🤍Divno nam je bilo sinoc !💥Sledeci sastanak zakazujem u Novom Sadu ...💥 “Dva galeba” 04.07. ☄ Costume made @stefangolubovic ✍🏻 @jasmindencic 🕷\nA post shared by Milica Pavlovic (@senoritamilica) on Jun 25, 2020 at 12:59pm PDT\nNe bih mogla da budem sa neostvarenom osobom, koja nema svoj cilj. Kad tad bi došlo do problema, jer ne može da bude onakav kakav bi želeo da bude ispred žene. Ja znam i da sam po tom pitanju čudna na estradi, jer kako je moguće da devet godina nisam nikog pokazala - rekla je Milica u jednoj emisiji.